cyanic-selkie/wikianc huggingface dataset:
ರೋಹಿತ ವಿಜ್ಞಾನ
ವಿಕಾಸದ ಮೈಲುಗಲ್ಲುಗಳು
ಸೂರ್ಯಪ್ರಕಾಶ ಏಳು ಬಣ್ಣಗಳ ಸಂತತಪಟ್ಟಿ ಎಂದು ಅಶ್ರಗದ ನೆರವಿನಿಂದ ಐಸಾಕ್ ನ್ಯೂಟನ್ (1642-1727) ತೋರಿಸಿದಂದು (1664) ರೋಹಿತಾಧ್ಯಯನದ ಆರಂಭ. ವಿಲಿಯಮ್ ಹರ್ಷೆಲ್ (1738-1822) ತಾಪಮಾಪಕಗಳ ನೆರವಿನಿಂದ ವಿವಿಧ ಬಣ್ಣದ ಬೆಳಕುಗಳು ಒದಗಿಸುವ ಉಷ್ಣದ ಪರಿಮಾಣಗಳ ಅಧ್ಯಯನ ಮಾಡುತ್ತಿದ್ದಾಗ ಅವಕೆಂಪು ವಿಕಿರಣದ ಆವಿಷ್ಕಾರ (1800). ಯೋಹಾನ್ ವಿಲ್‌ಹೆಲ್ಮ್ ರಿಟ್ಟರ್ (1776-1810) ಬೆಳ್ಳಿಯ ಕ್ಲೋರೈಡಿನ ಮೇಲೆ ಸೌರರೋಹಿತದ ಪರಿಣಾಮ ಅಧ್ಯಯನ ಮಾಡುವಾಗ ಅತಿನೇರಿಳೆ ಕಿರಣದ ಆವಿಷ್ಕಾರ (1801). ಥಾಮಸ್ ಯಂಗ್ (1773-1829) ಸೌರರೋಹಿತದ ಏಳು ಬಣ್ಣದ ಬೆಳಕುಗಳ ಅಲೆಯುದ್ದವನ್ನು ಬೆಳಕಿನ ತರಂಗಸಿದ್ಧಾಂತದ ಅನ್ವಯ ಲೆಕ್ಕಿಸುತ್ತಿದ್ದಾಗ ಬೆಳಕಿನ ಬಣ್ಣಕ್ಕೂ ಅದರ ಅಲೆಯುದ್ದಕ್ಕೂ ನಡುವಣ ಸಂಬಂಧದ ಪತ್ತೆ (1802). ಸೌರ ರೋಹಿತದಲ್ಲಿ ಫ್ರಾನ್‌ಹೊಫರ್ ರೇಖೆಗಳು ಎಂದು ಕರೆಯುತ್ತಿರುವ ಅನೇಕ ಕಪ್ಪು ಗೆರೆಗಳ ಮತ್ತು ಅವುಗಳ ಪೈಕಿ ಕೆಲವಕ್ಕೆ ತಾಗಿಕೊಂಡಿದ್ದ ಉಜ್ಜ್ವಲ ರೇಖೆಗಳ(ಅರ್ಥಾತ್ ಶೋಷಣರೋಹಿತದ ಮತ್ತು ಉತ್ಸರ್ಜನರೋಹಿತದ) ಅಸ್ತಿತ್ವವನ್ನು ಜೊಸೆಫ್ ವಾನ್ ಫ್ರಾನ್‌ಹೊಫರ್ (1787-1826) ಪತ್ತೆಹಚ್ಚಿದ (1814). ಗಸ್ಟಾವ್ ರಾಬರ್ಟ್ ಕಿರ್ಖಫ್ (1824-87) ಈ ವಿದ್ಯಮಾನದ ಪ್ರಾಮುಖ್ಯವನ್ನು ವಿಶದೀಕರಿಸಿ ಪ್ರತಿಯೊಂದು ಶುದ್ಧ ಪದಾರ್ಥಕ್ಕೂ ಅದ್ವಿತೀಯ ರೋಹಿತವಿರುವ ಅಂಶವನ್ನು ತಿಳಿಸಿದ. ಈತ ಮತ್ತು ರಾಬರ್ಟ್ ವಿಲ್‌ಹೆಲ್ಮ್ ಬುನ್ಸೆನ್ (1811-99) ಸೌರರೋಹಿತದ ಮತ್ತು ಲಭ್ಯ ಶುದ್ಧ ಧಾತುಗಳ ಜ್ವಾಲೆ ಅಥವಾ ಕಿಡಿ ಉಂಟುಮಾಡುವ ರೋಹಿತದ ರೇಖೆಗಳನ್ನು ವ್ಯವಸ್ಥಿತವಾಗಿ ಹೋಲಿಸುವುದರ ಮೂಲಕ ಸೌರವಾಯುಮಂಡಲದ ರಾಸಾಯನಿಕ ವಿಶ್ಲೇಷಣೆ ಮಾಡಿದ್ದು (1861) ರೋಹಿತರಾಸಾಯನಿಕ ವಿಶ್ಲೇಷಣೆ ಮತ್ತು ಖಭೌತವಿಜ್ಞಾನದ ಸೃಷ್ಟಿಗೆ ಕಾರಣವಾಯಿತು. ಹೈಡ್ರೊಜನ್ನಿನಿಂದ ಹೊಮ್ಮುವ ರೋಹಿತರೇಖೆಗಳ ಆವೃತ್ತಿಗಳು ಅಥವಾ ಅಲೆಯುದ್ದ ಎಂಬ ಸರಳ ಸಂಖ್ಯಾ ಪ್ರರೂಪದಲ್ಲಿ (λ=ಅಲೆಯುದ್ದ; RH=ಸ್ಥಿರ; n=2ಕ್ಕಿಂತ ಹೆಚ್ಚಿನ ಪೂರ್ಣಾಂಕ) ಇರುವುದನ್ನು ಯೋಹಾನ್ ಜೇಕಬ್ ಬಾಮರ್ (1825-98) ತೋರಿಸಿದ (1885). ಈ ಪ್ರರೂಪಕ್ಕೆ ಒಪ್ಪುವ ಹೈಡ್ರೊಜನಿನ ಪರಮಾಣು ಮಾದರಿಯೊಂದನ್ನು ನೀಲ್ಸ್ ಹೆನ್ರಿಕ್ ಡೇವಿಡ್ ಬೋರ್ (1885-1962) ಮಂಡಿಸಿದ (1913). ಅಧಿಕ ಪರಮಾಣು ಅಂಕದ ಪರಮಾಣು ರೋಹಿತಗಳ ವಿವರಣೆ ಮತ್ತು ಪರಮಾಣುವಿನ ವಿವಿಧ ಶಕ್ತಿ ಮಟ್ಟಗಳ ಮಧ್ಯೆ ರೋಹಿತರೇಖೆಗಳ ಉಗಮಕ್ಕಾಗಿ ನಡೆಯುವ ಸಂಕ್ರಮಣಗಳ ಸಂಭವನೀಯತೆಗಳ ಲೆಕ್ಕಾಚಾರ ಈ ಮಾದರಿಯಿಂದ ಸಾಧ್ಯವಾಗಲಿಲ್ಲ. ಕ್ವಾಂಟಮ್ ಮೆಕ್ಯಾನಿಕ್ಸ್‌ನ ನೆರವಿನಿಂದ ಈ ದೋಷ ನಿವಾರಿಸಲು ವರ್ನರ್ ಕಾರ್ಲ್ ಹೈಸನ್‌ಬರ್ಗ್ (1901-76) ಮತ್ತು ಇರ್ವಿನ್ ಶ್ರೋಡಿಂಗರ್ (1887-1961) ಪ್ರಯತ್ನಿಸಿದರು (1925-26). ವೂಲ್ಫ್‌ಗಾಂಗ್ ಪೌಲಿ (1900-58) ಮತ್ತು ಮ್ಯಾಕ್ಸ್ ಬಾರ್ನ್ (1882-1970) ಈ ಅಧ್ಯಯನವನ್ನು ಯಶಸ್ವಿಯಾಗಿ ಮುಂದುವರಿಸಿದರು. ಹೈಡ್ರೊಜನ್ ರೋಹಿತದ ಸೂಕ್ಷ್ಮ ಸಂರಚನೆಯನ್ನು ಕ್ವಾಂಟಮ್ ಮೆಕ್ಯಾನಿಕ್ಸ್ ಮತ್ತು ಸಾಪೇಕ್ಷತಾ ಸಿದ್ಧಾಂತಗಳ ನೆರವಿನಿಂದ ಪಾಲ್ ಆಡ್ರಿಯನ್ ಮೌರಿಸ್ ಡಿರಾಕ್ (1902-84) ವಿವರಿಸಿದ (1928). ಹೈಡ್ರೊಜನ್ ಪರಮಾಣುವಿನ ಕನಿಷ್ಠ ಶಕ್ತಿಮಟ್ಟ ಮತ್ತು 1ನೇ ಉದ್ರಿಕ್ತ ಶಕ್ತಿಮಟ್ಟ ಇವುಗಳ ನಡುವಿನ ಸಂಕ್ರಮಣಕ್ಕೆ ಸಂವಾದಿಯಾದ ವಿಕಿರಣದ ಆವೃತ್ತಿಯನ್ನು 1940ರ ದಶಕದಲ್ಲಿ ರಿಚರ್ಡ್ ಫಿಲಿಪ್ಸ್ ಫೆಯ್ನ್‌ಮ್ಯಾನ್ (1918-88), ಜೂಲಿಯನ್ ಸೆಯ್ಮೋರ್ ಶ್ವಿಂಗರ್ (1918-94) ಮತ್ತು ಶಿನಿಚಿರೊ ಟೊಮೊನಾಗ (1906-79) ಎಂಬವರು ಕ್ವಾಂಟಮ್ ಎಲೆಕ್ಟ್ರೊಡೈನಾಮಿಕ್ಸ್ ನೆರವಿನಿಂದ ನಿಖರವಾಗಿ ವಿವರಿಸಿದರು.
ಇಂಡಿಯಾ v/s ಇಂಗ್ಲೆಂಡ್‌ (ಚಲನಚಿತ್ರ)
ನಿರ್ಮಾಣ
ಚಿತ್ರದ ಅರ್ಧಭಾಗವನ್ನು ಯುಕೆಯಲ್ಲಿ ಚಿತ್ರೀಕರಿಸಲಾಗಿದೆ ಚಿತ್ರದ ನಾಲ್ಕು ಹಾಡುಗಳನ್ನು ಲಂಡನ್, ಕಾರ್ಡಿಫ್ ಮತ್ತು ಯುಕೆಯಲ್ಲಿ ವೇಲ್ಸ್‌ನಲ್ಲಿ ಚಿತ್ರೀಕರಿಸಲಾಗಿದೆ. ಭಾರತದ ಐತಿಹಾಸಿಕ ಸ್ಥಳಗಳಾದ ರಾಸ್ ಅಮೃತಸರ, ಝಾನ್ಸಿ, ದೆಹಲಿ, ಜೈಪುರ, ಮುಂಬೈ ಮತ್ತು ಕಿತ್ತೂರುಗಳಲ್ಲಿ ಚಿತ್ರೀಕರಿಸಲಾಗಿದೆ. ಚಿತ್ರವು ವಾಘಾ ಬಾರ್ಡರ್ ನ ಬೀಟಿಂಗ್ ರಿಟ್ರೀಟ್ ಸಮಾರಂಭ ಮತ್ತು ಅಂಡಮಾನ್ ಸೆಲ್ಯುಲಾರ್ ಜೈಲ್ ಅನ್ನು ಸಹ ಒಳಗೊಂಡಿದೆ.
ರೋಹಿತ ವಿಜ್ಞಾನ
ರೋಹಿತ ವಿಶ್ಲೇಷಣೆ
ರೋಹಿತ ವಿಶ್ಲೇಷಣೆಯ ಎಲ್ಲ ಪ್ರಯೋಗಗಳಲ್ಲಿ ಕೆಲವು ಸಾಮಾನ್ಯ ಅಂಶಗಳಿವೆ.
ಇಂಡಿಯಾ v/s ಇಂಗ್ಲೆಂಡ್‌ (ಚಲನಚಿತ್ರ)
ಹಿನ್ನೆಲೆಸಂಗೀತ
ಚಿತ್ರಕ್ಕೆ ಸಂಗೀತ ಮತ್ತು ಹಾಡುಗಳನ್ನು ಸಂಯೋಜಿಸಲು ಅರ್ಜುನ್ ಜನ್ಯ ಒಪ್ಪಿಕೊಂಡರು
ರೋಹಿತ ವಿಜ್ಞಾನ
ರೋಹಿತ ವಿಶ್ಲೇಷಣೆ
ಜ್ವಾಲೆಗಳು, ಜ್ವಲಿಸುತ್ತಿರುವ ಟಂಗ್‌ಸ್ಟನ್ ತಂತು, ವಿದ್ಯುತ್ ವಿಸರ್ಜನಗಳು ಇವು ಅಲೆಯುದ್ದ ವ್ಯಾಪ್ತಿ ಅಧಿಕವಾಗಿರುವ, ಅರ್ಥಾತ್, ಅಗಲ ಪಟ್ಟೆಯ (ಬ್ರಾಡ್ ಬ್ಯಾಂಡ್) ಬೆಳಕಿನ ಆಕರಗಳು. ಲೇಸರ್ ಆಕರಗಳು ಮತ್ತು ವಿವಿಕ್ತವಾದ ಖಚಿತ ಮೌಲ್ಯಗಳುಳ್ಳ ಅಲೆಯುದ್ದದ ವಿಕಿರಣ ಒದಗಿಸುವ ಗ್ಲೈಸರ್ ವಿಸರ್ಜನ ನಳಿಗೆಗಳು ರೇಖಾರೋಹಿತದ ಆಕರಗಳು. ಪರೀಕ್ಷಿಸಬೇಕಾದ ಪದಾರ್ಥದಿಂದ ಏಕವರ್ಣೀಯವೂ ತೀವ್ರವೂ ಆದ ಬೆಳಕನ್ನು ಹೊಮ್ಮಿಸಬೇಕಾದಾಗ ಲೇಸರ್ ಆಕರವೇ ಬೆಳಕಿನ ಆಕರ.
ಇಂಡಿಯಾ v/s ಇಂಗ್ಲೆಂಡ್‌ (ಚಲನಚಿತ್ರ)
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೨೦ ಕನ್ನಡಚಿತ್ರಗಳು
ರೋಹಿತ ವಿಜ್ಞಾನ
ರೋಹಿತ ವಿಶ್ಲೇಷಣೆ
ಅಧ್ಯಯನದ ಉದ್ದೇಶವನ್ನಾಧರಿಸಿ ವಕ್ರೀಭವನ, ವಿವರ್ತನ (ಡಿಫ್ರಾಕ್ಷನ್) ಮತ್ತು ವ್ಯತಿಕರಣ (ಇಂಟರ್‌ಫಿರೆನ್ಸ್) ಈ ವಿದ್ಯಮಾನಗಳ ಪೈಕಿ ಒಂದನ್ನು ಉಂಟುಮಾಡಬಲ್ಲ ಸಾಧನವೇ ವಿಕಿರಣದ ವಿಕ್ಷೇಪಕ (ಉದಾ: ಅಶ್ರಗ, ಗ್ರೇಟಿಂಗ್).
ದ್ಯುತಿವಿದ್ಯುತ್, ರೇಡಿಯೊಮೆಟ್ರಿಕ್, ಫೋಟೊಗ್ರಾಫಿಕ್ ವಿಧಾನಗಳಿಂದ ರೋಹಿತದ ವಿವರಗಳನ್ನು ವೀಕ್ಷಿಸಲು ಮತ್ತು ದಾಖಲಿಸಲು ಸಾಧ್ಯ. ಪ್ರತಿಯೊಂದು ವಿಧಾನಕ್ಕೂ ಅದರದ್ದೇ ಆದ ಇತಿಮಿತಿಗಳಿವೆ. ಶಾಶ್ವತ ದಾಖಲೆ ಒದಗಿಸುವ ವಿಧಾನ ಎಂಬ ಕಾರಣಕ್ಕಾಗಿ ಫೋಟೊಗ್ರಫಿಯ ಬಳಕೆ ಹೆಚ್ಚು. ಫೋಟೊಗ್ರಾಫಿಕ್ ಫಲಕಗಳು, ಫೋಟೊಮಲ್ಟಿಪ್ಲಾಯರ್ಸ್ ಮತ್ತು ಫೋಟೊಕಂಡಕ್ಟರ್‌ಗಳು ವ್ಯಾಪಕ ಬಳಕೆಯ ಸಂಸೂಚಕಗಳು.
ವಿಕಿರಣವನ್ನು ಪದಾರ್ಥದ ಮೂಲಕ ಹಾಯಿಸಿದಾಗ ಲಭ್ಯವಾಗುವ ಶಕ್ತಿ ನಷ್ಟವಾದ ಅಲೆಯುದ್ದಗಳನ್ನು ಶೋಷಣ (ಸಾರ್ಪ್ಷನ್) ರೋಹಿತ ವಿಜ್ಞಾನದಲ್ಲಿಯೂ ಪರೀಕ್ಷಿಸಬೇಕಾದ ಪದಾರ್ಥವನ್ನು ಉದ್ರೇಕಿಸಿದಾಗ ಅದು ಉತ್ಸರ್ಜಿಸುವ ವಿಕಿರಣದ ಅಲೆಯುದ್ದಗಳನ್ನು ಉತ್ಸರ್ಜನ ರೋಹಿತ ವಿಜ್ಞಾನದಲ್ಲಿಯೂ ಅಳೆಯಲಾಗುತ್ತದೆ.
ಸಂಪಾದನೆ
ಸಂಪಾದನೆಯು ಮಾಹಿತಿಯನ್ನು ತಿಳಿಸಲು ಬಳಸಲಾಗುವ ಬರಹ, ಫೋಟೋಗ್ರಫಿ, ದೃಶ್ಯ, ಶ್ರವ್ಯ, ಹಾಗೂ ಚಲನಚಿತ್ರ ಮಾಧ್ಯಮಗಳನ್ನು ಆಯ್ಕೆಮಾಡಿ ಸಿದ್ಧಗೊಳಿಸುವ ಪ್ರಕ್ರಿಯೆ. ಸಂಪಾದನೆಯ ಪ್ರಕ್ರಿಯೆಯು ದೋಷರಹಿತ, ಸಮಂಜಸ, ನಿಖರ ಹಾಗೂ ಪೂರ್ಣ ಕೃತಿಯನ್ನು ಸೃಷ್ಟಿಸುವ ಉದ್ದೇಶದಿಂದ ಮಾಡಲಾದ ತಿದ್ದುಪಡಿ, ಸಂಕ್ಷೇಪಣ, ವ್ಯವಸ್ಥೆಗೊಳಿಸುವಿಕೆ, ಮತ್ತು ಅನೇಕ ಇತರ ಮಾರ್ಪಾಡುಗಳನ್ನು ಒಳಗೊಳ್ಳಬಹುದು.
ಸಂಪಾದನೆಯ ಪ್ರಕ್ರಿಯೆಯು ಹಲವುವೇಳೆ ಸ್ವತಃ ಕೃತಿಗಾಗಿ ಲೇಖಕನ ಕಲ್ಪನೆಯಿಂದ ಆರಂಭವಾಗಿ, ಕೃತಿಯು ಸೃಷ್ಟಿಯಾದಂತೆ ಲೇಖಕ ಮತ್ತು ಸಂಪಾದಕ ನಡುವಿನ ಸಹಯೋಗವಾಗಿ ಮುಂದುವರಿಯುತ್ತದೆ. ಸಂಪಾದನೆಯು ಸೃಜನಾತ್ಮಕ ಕೌಶಲಗಳು, ಮಾನವ ಸಂಬಂಧಗಳು ಮತ್ತು ವಿಧಾನಗಳ ನಿಖರ ಸಮೂಹವನ್ನು ಒಳಗೊಳ್ಳಬಹುದು.
ಉಲ್ಲೇಖಗಳು
ವರ್ಗ:ಲಿಖಿತ ಸಂವಹನ
ಕವಿತಾಕುಸುಮಾವಲಿ
ಕವಿತಾಕುಸುಮಾವಲಿ (ಬೆ೦ಗಾಳಿ) ಇಂದಿನ ಬಾಂಗ್ಲಾದೇಶದ ರಾಜಧಾನಿ ಢಾಕಾದಲ್ಲಿ ಪ್ರಕಟವಾದ ಮೊದಲ ಕವನ ಪತ್ರಿಕೆಯಾಗಿದೆ.
ಇತಿಹಾಸ
ಕವಿತಾಕುಸುಮಾವಳಿಯನ್ನು ಮೇ ೧೮೬೦ ರಲ್ಲಿ ಸ್ಥಾಪಿಸಲಾಯಿತು. ಕೃಷ್ಣ ಚಂದ್ರ ಮಜುಂದಾರ್ ಈ ಪತ್ರಿಕೆಯ ಮೊದಲ ಸಂಪಾದಕರಾಗಿದ್ದರು. ಹರೀಶ್ ಚಂದ್ರ ಮಿತ್ರ ಮತ್ತು ಪ್ರಸನ್ನಕುಮಾರ್ ಸೇನ್ ಇತರ ಸಂಸ್ಥಾಪಕ ಸಂಪಾದಕರು. ಪತ್ರಿಕೆ ಒಂದೂವರೆ ಅನ್ನಾಗೆ ಮಾರಾಟವಾಗುತ್ತಿತ್ತು. ನಿಯತಕಾಲಿಕವು ೧೮೭೨ ರವರೆಗೆ ಪ್ರಕಟವಾಗುತ್ತಲೇ ಇತ್ತು. ಆಗ ಇದು ೪೦೦ ಚಂದಾದಾರರನ್ನು ಹೊಂದಿತ್ತು.
ಉಲ್ಲೇಖಗಳು
ವರ್ಗ:ಪತ್ರಿಕೆ
ರೋಹಿತ
ಬಳಸುವ ಸಾಧನಗಳು
ಗೋಚರ ರೋಹಿತವನ್ನು ಉತ್ಪಾದಿಸಬಲ್ಲ ಉಪಕರಣ ರೋಹಿತ ದರ್ಶಕ (ಸ್ಪೆಕ್ಟ್ರೊಸ್ಕೋಪ್). ರೋಹಿತದ ಫೋಟೊಗ್ರಾಫಿಕ್ ದಾಖಲೆಯನ್ನು ರೋಹಿತಲೇಖಿ (ಸ್ಪೆಕ್ಟ್ರೊಗ್ರಾಫ್) ನೀಡುತ್ತದೆ. ಇನ್ನು ರೋಹಿತದ ವಿಭಿನ್ನ ಭಾಗಗಳ ಉಜ್ಜ್ವಲತೆ ಅಳೆಯುವ ಸಾಧನ ರೋಹಿತದ್ಯುತಿಮಾಪಕ (ಸ್ಪೆಕ್ಟ್ರೊಫೋಟೊಮೀಟರ್). ರೋಹಿತಮಾಪಕವಾದರೋ (ಸ್ಪೆಕ್ಟ್ರೊಮೀಟರ್) ರೋಹಿತಘಟಕಗಳ ಅಲೆಯುದ್ದ ಅಥವಾ ಶಕ್ತಿ ಅಳೆಯುವ ಸಾಧನ. ಅತಿ ನಿಖರ ಅಳತೆ ಬೇಕಾದಾಗ ವ್ಯತಿಕರಣಮಾಪಕದ (ಇಂಟರ್‌ಫೆರೊಮೀಟರ್) ಬಳಕೆಯುಂಟು. ಈ ಎಲ್ಲ ಸಾಧನಗಳ ನೆರವಿನಿಂದ ರೋಹಿತಾಧ್ಯಯನ ಮಾಡುವ ವಿಜ್ಞಾನ ವಿಭಾಗವೇ ರೋಹಿತವಿಜ್ಞಾನ.
ವಿದ್ಯುತ್ಕಾಂತ ರೋಹಿತ
ವಿದ್ಯುತ್ಕಾಂತ ರೋಹಿತ ಎಂಬುದು ಬೆಳಕಿನ ವೇಗದಲ್ಲಿ ಚಲಿಸುವ ವಿದ್ಯುತ್ಕಾಂತ ವಿಕಿರಣ ಬೀರುವ ರೋಹಿತ. ಇದೊಂದು ವಿಭಿನ್ನ ಅಲೆಯುದ್ದ, ಆವೃತ್ತಿ ಅಥವಾ ಶಕ್ತಿಯುಳ್ಳ ವಿಕಿರಣಗಳ ಸಂತತ ಪಟ್ಟೆ. ಇದರ ಘಟಕಗಳ ಹಾಗೂ ಅವುಗಳ ಪ್ರಮುಖ ವಿಶಿಷ್ಟತೆಗಳ ವಿವರ ಇಂತಿದೆ:
ಶಕ್ತಿ, ಅಲೆಯುದ್ದ ಅಥವಾ ಆವೃತ್ತಿಯ ಪರಿಭಾಷೆಯಲ್ಲಿ ವಿದ್ಯುತ್ಕಾಂತ ತರಂಗವನ್ನು ವಿವರಿಸಬಹುದು. ಇವುಗಳ ನಡುವೆ ಗಣಿತೀಯ ಸಂಬಂಧಗಳು: 1. ಅಲೆಯುದ್ದ= ಬೆಳಕಿನ ವೇಗ / ಆವೃತ್ತಿ; 2. ಶಕ್ತಿ= ಪ್ಲಾಂಕ್ ಸ್ಥಿರ x ಆವೃತ್ತಿ (E=vh).
ರೋಹಿತದ ಸೂಕ್ಷ್ಮ ಸಂರಚನೆ
ಸ್ಥಾಯೀವೈದ್ಯುತ (ಎಲೆಕ್ಟ್ರೊಸ್ಟ್ಯಾಟಿಕ್) ಆಕರ್ಷಣೆಯಿಂದಾಗಿ ಪರಮಾಣುವಿನಲ್ಲಿ ಶಕ್ತಿಮಟ್ಟಗಳು ಸ್ಥೂಲವಾಗಿ ಏರ್ಪಡುತ್ತವೆ. ಇತರ ಕೆಲವು ಕಾರಣಗಳಿಂದಾಗಿ ನಿಶ್ಚಿತ ಶಕ್ತಿಮಟ್ಟಗಳಲ್ಲಿ ವಿಭಜನೆ ಉಂಟಾಗುವುದು ರೋಹಿತದ ಸೂಕ್ಷ್ಮ (ಫೈನ್) ಮತ್ತು ಅತಿಸೂಕ್ಷ್ಮ (ಹೈಪರ್‌ಫೈನ್) ಸಂರಚನೆಗೆ ಕಾರಣ. ಸ್ವತಃ ಒಂದು ಸೂಕ್ಷ್ಮ ಕಾಂತದಂತೆ ಎಲೆಕ್ಟ್ರಾನ್ ವರ್ತಿಸಿ ಕಾಂತಕ್ಷೇತ್ರವನ್ನು ಸೃಷ್ಟಿಸುತ್ತದೆ. ಎಲೆಕ್ಟ್ರಾನ್ ನಿಶ್ಚಿತ ಕಕ್ಷೆಯಲ್ಲಿ ಚಲಿಸುವುದರಿಂದಲೂ ಕಾಂತಕ್ಷೇತ್ರ ಉಂಟಾಗುತ್ತದೆ. ಇವೆರಡರ ಅಂತರ್ವರ್ತನೆಯಿAದ ಶಕ್ತಿಮಟ್ಟಗಳಲ್ಲಿ ಬದಲಾವಣೆಯಾಗುತ್ತದೆ. ಇದು ರೋಹಿತರೇಖೆಗಳ ಸೂಕ್ಷ್ಮಸಂರಚನೆಗೆ ಕಾರಣವಾಗುತ್ತದೆ. ನ್ಯೂಕ್ಲಿಯಸ್ ಕೂಡ ಕಾಂತದಂತೆ ವರ್ತಿಸಿ ತನ್ನದೇ ಕಾಂತಮಹತ್ತ್ವ (ಮ್ಯಾಗ್ನೆಟಿಕ್ ಮೊಮೆಂಟ್) ಪಡೆಯುತ್ತದೆ. ಗಿರಕಿ (ಸ್ಪಿನ್) ಮತ್ತು ಕಕ್ಷಾಚಲನೆಗಳಿಂದ ಎಲೆಕ್ಟ್ರಾನಿಗೆ ಒಟ್ಟು ಕಾಂತಮಹತ್ತ್ವವೂ ಇರುತ್ತದೆ. ನ್ಯೂಕ್ಲಿಯಸ್ ಮತ್ತು ಎಲೆಕ್ಟ್ರಾನುಗಳ ಈ ಎರಡು ಕಾಂತಮಹತ್ತ್ವಗಳ ಅಂತರ್ವರ್ತನೆಯಿಂದ ರೋಹಿತರೇಖೆಗಳ ಅತಿ ಸೂಕ್ಷ್ಮಸಂರಚನೆ ಉಂಟಾಗುತ್ತದೆ. ಇದಕ್ಕೆ ನ್ಯೂಕ್ಲಿಯಸಿನ ಚತುರ್ಗುಣಿತ (ಕ್ವಾಡ್ರಪಲ್) ವಿದ್ಯುತ್‌ಮಹತ್ತ್ವ ಮತ್ತು ಎಲೆಕ್ಟ್ರಾನುಗಳ ಸ್ಥಾಯೀವೈದ್ಯುತ ಅಂತರ್ವರ್ತನೆಗಳ ಕೊಡುಗೆಯೂ ಇವೆ. ಸಂಭವನೀಯತೆಯ ಆಧಾರದಲ್ಲಿ ಸಂಕ್ರಮಣಗಳು ಒಪ್ಪಿತ (ಅಲೌಡ್) ಅಥವಾ ನಿಷೇಧಿತವಾಗುವುದರಿಂದ (ಫರ್‌ಬಿಡನ್) ರೋಹಿತಸಂರಚನೆ ಹೆಚ್ಚು ಸಂಕೀರ್ಣವಾಗುತ್ತದೆ. ಶಕ್ತಿಮಟ್ಟಗಳ ಮೇಲೆ ಬಾಹ್ಯ ಕಾಂತ ಹಾಗೂ ವಿದ್ಯುತ್ ಕ್ಷೇತ್ರಗಳ ಪ್ರಭಾವವೂ (ಝೀಮನ್ ಮತ್ತು ಸ್ಟಾರ್ಕ್ ಪರಿಣಾಮಗಳು) ಉಂಟು. ಆದುದರಿಂದ ಇವುಗಳಿಂದಲೂ ರೋಹಿತಸಂರಚನೆ ಬದಲಾಗುತ್ತದೆ. ಅಣುವೊಂದರ ಕಂಪನ ಮತ್ತು ಭ್ರಮಣಗಳಿಂದಲೂ ಶಕ್ತಿಮಟ್ಟಗಳು ಸೃಷ್ಟಿಯಾಗುತ್ತವೆ. ಈ ಎಲ್ಲ ವಿದ್ಯಮಾನಗಳ ಒಟ್ಟಾರೆ ಫಲಿತವೇ ಅಣುರೋಹಿತದ ವೈವಿಧ್ಯಮಯ ರೋಹಿತ ಪಟ್ಟೆಗಳು ಮತ್ತು ರೇಖೆಗಳು.
ಉಲ್ಲೇಖಗಳು
ವರ್ಗ:ಭೌತಶಾಸ್ತ್ರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮೆಟ್ರೊನೋಮ್
ಮೆಟ್ರೊನೋಮ್ ಸಕ್ರಮಗೊಳಿಸಬಲ್ಲ ಗತಿಯಲ್ಲಿ, ಪುನರಾವರ್ತಿತ ಟಿಕ್ ಟಿಕ್ ಎಂದು ಶಬ್ದವನ್ನು ಉಂಟುಮಾಡುವ, ಯಾಂತ್ರಿಕ ಇಲ್ಲವೆ ವಿದ್ಯುದುಪಕರಣ. ಇದು ಲೋಲಕದಂತೆ ಇದೆ. ಮೆಟ್ರೋನ್ (ಎಂದರೆ ಮಾಪನ) ಮತ್ತು ನೋಮೋಸ್ (ಎಂದರೆ ನಿಯಮ) ಎಂಬ ಗ್ರೀಕ್ ಶಬ್ದಗಳಿಂದ ಕೂಡಿ ಆಗಿರುವ ಸಂಯುಕ್ತಪದ ಮೆಟ್ರೊನೋಮ್. ಇದನ್ನು ಜರ್ಮನಿಯ ಯೋಹಾನ್ ಮ್ಯಾಲ್ಜೆಲ್ ಎಂಬವ ಉಪಜ್ಞಿಸಿದ (1816). ಇದರಲ್ಲಿಯ ಲೋಲಕವನ್ನು ತಿರುಗಣಿಯ ಮೇಲೆ ಅಳವಡಿಸಲಾಗಿದೆ. ಲೋಲಕಕ್ಕೆ ಸೇರಿದಂತೆ, ಅದರ ಮೇಲೆ ಮತ್ತು ಕೆಳಗೆ ಎರಡು ತೂಕಗಳಿರುತ್ತವೆ. ಕೆಳಗಿನ ತೂಕ ಸ್ಥಿರವಾಗಿದ್ದು ಮೇಲಿನದು ಶಲಾಕೆಯ ಉದ್ದಕ್ಕೂ ಚಲಿಸುವಂತಿರುತ್ತದೆ. ಮೇಲಿನ ತೂಕವನ್ನು ವಿವಿಧ ಸ್ಥಾನಗಳಲ್ಲಿ ಅಳವಡಿಸಬಹುದಲ್ಲದೆ ಒಂದು ಮಿನಿಟಿನಲ್ಲಿ ಇಂತಿಷ್ಟು ಸಲ ಅದು ಆಂದೋಲಿಸುವಂತೆ ಮಾಡುವುದು ಸಹ ಸಾಧ್ಯ. ಅದೇ ಕಾಲದಲ್ಲಿ ನಿಕೊಲಾಸ್ ವಿಂಕಲ್ ಎಂಬವ ದ್ವಿಲೋಲಕವನ್ನು (ಡಬಲ್ ಪೆಂಡುಲಮ್) ಉಪಜ್ಞಿಸಿದ್ದ. ಇದು ಮ್ಯಾಲ್ಜೆಲನ ಲೋಲಕಕ್ಕಿಂತಲೂ ಉತ್ಕೃಷ್ಟವಾಗಿತ್ತು. ಮ್ಯಾಲ್ಜೆಲ್ ತನ್ನ ಮೆಟ್ರೊನೋಮಿನಲ್ಲಿ ವಿಂಕಲನ ತತ್ತ್ವವನ್ನು ಅಳವಡಿಸಲು ಆತನ ಅನುಮತಿ ಕೇಳಿದ್ದ. ಆದರೆ ವಿಂಕಲ್ ತನ್ನ ಉಪಜ್ಞೆಯ ಸ್ವಾಮ್ಯವನ್ನು ಮಾರಲೊಪ್ಪಲಿಲ್ಲ. ಮ್ಯಾಲ್ಜೆಲ್ ವಿಂಕೆಲನ ಉಪಜ್ಞೆಯ ತತ್ತ್ವವನ್ನು ಬಳಸಿ ತನ್ಮೂಲಕ ತನ್ನ ಉಪಕರಣವನ್ನು ಸುಧಾರಿಸಿದ. ಲೋಲಕದ ಮೇಲೆ ಮಾನಕವನ್ನು ಹೊಂದಿಸಿದನಲ್ಲದೆ ಅದರ ನಿಖರತೆಯನ್ನೂ ಹೆಚ್ಚಿಸಿದ. ಹೀಗಾಗಿ ಮೆಟ್ರೋನೋಮಿನ ಉಪಜ್ಞೆಕಾರರು ಯಾರು ಎಂಬ ವಿಚಾರದಲ್ಲಿ ವಾದವಿವಾದಗಳು ಉಂಟಾದವು. ಇದನ್ನು ಪರಿಹರಿಸಲು ಹಾಲಂಡಿನಲ್ಲಿ ಒಂದು ಆಯೋಗವನ್ನೇ ನೇಮಿಸಲಾಯಿತು. ಅದರ ತೀರ್ಪು ವಿಂಕೆಲ್‌ನ ಪರವಾಗಿದ್ದರೂ ಅದು ಹೊರಬರುವದರೊಳಗಾಗಿ ವಿಂಕೆಲ್ ತೀರಿ ಹೋಗಿದ್ದ. ಅಷ್ಟರಲ್ಲಿ ಮ್ಯಾಲ್ಜೆಲನೇ ಮೆಟ್ರೊನೋಮಿನ ಉಪಜ್ಞೆಕಾರನೆಂದು ಪ್ರಸಿದ್ಧಿ ಹೊಂದಿದ.
ಉಪಯೋಗ
ಸಂಗೀತ ಶಾಸ್ತ್ರಾಭ್ಯಾಸದಲ್ಲಿ ಇದನ್ನು ಸ್ವರಸಂಯೋಜನೆಯ ತಾಳಗತಿ ಉಪಕರಣವಾಗಿ ಬಳಸುತ್ತಾರೆ. ಯಾವುದೇ ನಿರ್ದಿಷ್ಟ ಕಾಲಾವಧಿಯಲ್ಲಿ ಉಂಟು ಮಾಡಬೇಕಾದ ತುಡಿತಗಳ (ಬೀಟ್ಸ್) ಸಂಖ್ಯೆಯನ್ನು ಮೆಟ್ರೊನೋಮಿನ ಸಹಾಯದಿಂದ ನಿಯಂತ್ರಣಮಾಡಬಹುದು. ಇವನ್ನು MM (ಮ್ಯಾಲ್ಜೆಲ್ ಮೆಟ್ರೊನೋಮ್) ಸಂಕೇತದಿಂದ ಸೂಚಿಸಲಾಗುತ್ತದೆ. ವಿದ್ಯುತ್ತಿನಿಂದ ಕೆಲಸ ಮಾಡುವ ವಿದ್ಯುನ್ಮೆಟ್ರೊನೋಮ್ 1938ರಲ್ಲಿ ಪೇಟೆಗೆ ಬಂತು. ಇದರಲ್ಲಿ ಲೋಲಕಕ್ಕೆ ಬದಲಾಗಿ ವಿದ್ಯುತ್ಪ್ರವಾಹದ ಬಳಕೆ ಇದೆ. ಟ್ರಾನ್ಸಿಸ್ಟರ್ ಇರುವ ಮೆಟ್ರೊನೋಮ್‌ಗಳೂ ಬಳಕೆಯಲ್ಲಿವೆ. ಟ್ರಾನ್ಸಿಸ್ಟರ್ ಮೆಟ್ರೊನೋಮನ್ನು ಫೋಟೊಗ್ರಾಫಿಕ್ ವಿಶ್ಲೇಷಣೆಯಲ್ಲೂ ಬಳಸುತ್ತಾರೆ.
ಹೊರಗಿನ ಕೊಂಡಿಗಳು
ವರ್ಗ:ಯಂತ್ರವಿಜ್ಞಾನ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಖಾಕಿ (ಚಲನಚಿತ್ರ)
ಖಾಕಿ 2020 ರ ಕನ್ನಡ ಆಕ್ಷನ್ ಚಲನಚಿತ್ರವಾಗಿದೆ ನವೀನ್ ರೆಡ್ಡಿ ನಿರ್ದೇಶಿಸಿದ್ದಾರೆ. ಬಿ ಮತ್ತು ತರುಣ್ ಶಿವಪ್ಪ ಮತ್ತು ಮಾನಸ ತರುಣ್ ನಿರ್ಮಿಸಿದ್ದಾರೆ. ಇದರಲ್ಲಿ ಚಿರಂಜೀವಿ ಸರ್ಜಾ, ತಾನ್ಯಾ ಹೋಪ್ ಜೊತೆಗೆ ಛಾಯಾ ಸಿಂಗ್ ಪ್ರಮುಖ ಪಾತ್ರಗಳಲ್ಲಿದ್ದಾರೆ. ಪೋಷಕ ಪಾತ್ರದಲ್ಲಿ ದೇವ್ ಗಿಲ್ ಮತ್ತು ಶಿವಮಣಿ ಇದ್ದಾರೆ. ಚಿತ್ರಕ್ಕೆ ಸಂಗೀತವನ್ನು ರಿಥ್ವಿಕ್ ಮುರಳೀಧರ್ ಕೊಟ್ಟಿದ್ದು, ಬಾಲ ಅವರ ಛಾಯಾಗ್ರಹಣ ಮತ್ತು ಕೆ.ಎಂ.ಪ್ರಕಾಶ್ ಅವರ ಸಂಕಲನವಿದೆ. ಚಿತ್ರವು 24 ಜನವರಿ 2020 ರಂದು ಬಿಡುಗಡೆಯಾಯಿತು.
ಹಿನ್ನೆಲೆಸಂಗೀತ
ಚಿತ್ರದ ಸಂಗೀತವನ್ನು ರಿಥ್ವಿಕ್ ಮುರಳೀಧರ್ ಸಂಯೋಜಿಸಿದ್ದಾರೆ. ಸಂಗೀತದ ಹಕ್ಕುಗಳನ್ನು ಲಹರಿ ಮ್ಯೂಸಿಕ್ ಪಡೆದುಕೊಂಡಿದೆ.
ನಿರ್ಮಾಣ
ಚಿತ್ರದ ಪ್ರಧಾನ ಛಾಯಾಗ್ರಹಣವು 12 ಫೆಬ್ರವರಿ 2019 ರಂದು ಪೂರ್ಣಗೊಂಡಿತು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೨೦ ಕನ್ನಡಚಿತ್ರಗಳು
ಏಕ್ತಾ ಕಪೂರ್
ವೆಬ್ ಸಿರೀಸ್
ವರ್ಗ:ನಿರ್ದೇಶಕರು
ಡೊಂಕಮಡು
ಡೊಂಕಮಡು ಗ್ರಾಮವು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳ ತಾಲ್ಲೂಕಿನಲ್ಲಿದೆ.
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ 16* 31' 10"x ಉತ್ತರ ಅಕ್ಷಾಂಶ ಮತ್ತು 75* 31' 19" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣಿ ಬದನೆಯಕಾಯಿ ಪಲ್ಯ, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ ಹಾಗೂ ಮರಾಠಿ  ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ 50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕೃಷಿ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ 70% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು 67%. ಅದರಲ್ಲಿ 75% ಪುರುಷರು ಹಾಗೂ 55% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ವಿಜಯಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಉಲ್ಲೇಖ
ವಿಜಯಪುರ ಕರ್ನಾಟಕ
ವರ್ಗ:ಇಂಡಿ ತಾಲ್ಲೂಕಿನ ಹಳ್ಳಿಗಳು ವರ್ಗ:ಇಂಡಿ ತಾಲ್ಲೂಕು
ವಿಜಯಲಕ್ಷ್ಮೀ ನವನೀತಕೃಷ್ಣನ್
ವಿಜಯಲಕ್ಷ್ಮಿ ನವನೀತಕೃಷ್ಣನ್ ಅವರು ತಮಿಳು ಜಾನಪದ ಗಾಯಕಿ, ಸಂಯೋಜಕಿ ಮತ್ತು ತಮಿಳು ಜಾನಪದ ಕಲೆಯ ಪ್ರಸಿದ್ಧ ಪ್ರತಿಪಾದಕರು. ಅವರು ಇತ್ತೀಚೆಗೆ ಭಾರತ ಸರ್ಕಾರದಿಂದ ಭಾರತದಲ್ಲಿ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿ ಪದ್ಮಶ್ರೀ ಗೌರವಕ್ಕೆ ಪಾತ್ರರಾಗಿದ್ದಾರೆ. ಅವರ ಪತಿ ಎಂ. ನವನೀತಕೃಷ್ಣನ್ ಅವರೊಂದಿಗೆ ಅವರು ತಮಿಳು ಜಾನಪದ ಸಂಗೀತ ಮತ್ತು ನೃತ್ಯಗಳ ಕುರಿತು ಹಲವಾರು ವರ್ಷಗಳ ಸಂಶೋಧನೆ ಮತ್ತು ಅಧ್ಯಯನವನ್ನು ನಡೆಸಿದ್ದಾರೆ ಮತ್ತು ಪ್ರಾಚೀನ ತಮಿಳು ಜಾನಪದ ಹಾಡುಗಳು ಮತ್ತು ನೃತ್ಯಗಳ ಸಂಶೋಧನೆ, ಸಂಗ್ರಹಣೆ, ಪುನರುಜ್ಜೀವನ ಮತ್ತು ದಾಖಲೀಕರಣಕ್ಕಾಗಿ ಜೀವಿತಾವಧಿಯನ್ನು ಮೀಸಲಿಟ್ಟಿದ್ದಾರೆ. ಭಾರತ ಸರ್ಕಾರವು ೨೦೧೮ರ ಸಾಲಿನ ರಾಷ್ಟ್ರದ ನಾಲ್ಕನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀಯನ್ನು ಕಲಾಕ್ಷೇತ್ರಕ್ಕೆ ವಿಜಯಲಕ್ಷ್ಮಿ ನವನೀತಕೃಷ್ಣನ್ ಅವರ ಕೊಡುಗೆಗಾಗಿ ಘೋಷಿಸಿದೆ.
ಬಾಲ್ಯ ಮತ್ತು ವೃತ್ತಿಜೀವನ
ವಿಜಯಲಕ್ಷ್ಮಿ ಅವರು ರಾಜಪಾಳ್ಯಂ ಬಳಿಯ ಚಿನ್ನಸೂರೈಗಾಯಮಪಟ್ಟಿಯಲ್ಲಿ ಜನಿಸಿದರು. ಆಕೆಯ ತಂದೆ ಪೊನ್ನುಸ್ವಾಮಿ ಮತ್ತು ತಾಯಿ ಮೂಕಮ್ಮಾಳ್. ಅವರು ಪಿಎಚ್.ಡಿ. ಎಂ.ಎ ಪದವಿಯನ್ನು ಪಡೆದಿದ್ದು, ಅವರು ಮಧುರೈ ಕಾಮರಾಜ್ ವಿಶ್ವವಿದ್ಯಾನಿಲಯದ ಜಾನಪದ ಕಲೆಗಳ ಕೇಂದ್ರದಲ್ಲಿ ಕಲಾ ಇತಿಹಾಸ ಮತ್ತು ಸೌಂದರ್ಯದ ಲಲಿತಕಲೆಗಳ ವಿಭಾಗದಲ್ಲಿ ಪ್ರಾಧ್ಯಾಪಕರಾಗಿ ಕೆಲಸ ಮಾಡಿದರು. ಅವರ ಪತಿ ಡಾ.ನವನೀತಾ ಕೃಷ್ಣನ್ ಕೂಡ ಇದೇ ಕ್ಷೇತ್ರದಲ್ಲಿ ಪ್ರಾಧ್ಯಾಪಕರು ಆಗಿದ್ದಾರೆ. ಮಧುರೈ ಕಾಮರಾಜ್ ವಿಶ್ವವಿದ್ಯಾನಿಲಯದಿಂದ ಜಾನಪದ ಕಲೆ ಮತ್ತು ಸಂಸ್ಕೃತಿ ವಿಭಾಗದಲ್ಲಿ ಪ್ರಾಧ್ಯಾಪಕರಾಗಿ ನಿವೃತ್ತರಾದ ನಂತರ ದಂಪತಿಗಳು ಜಾನಪದ ಕಲೆ ಮತ್ತು ಸಂಸ್ಕೃತಿಯ ಬಗ್ಗೆ ತಮ್ಮ ಅಧ್ಯಯನವನ್ನು ಮುಂದುವರೆಸಿದ್ದಾರೆ. ಅವರ ತಂಡದ ಜೊತೆಗೆ ಅವರು ಪ್ರಪಂಚದಾದ್ಯಂತದ ತಮಿಳು ಜಾನಪದ ಸಂಗೀತದ ಅಭಿಜ್ಞರು ಮತ್ತು ಸಂಗೀತ ಪ್ರೇಮಿಗಳು ಬಯಸಿದ ಪ್ರದರ್ಶನಗಳನ್ನು ನಡೆಸುತ್ತಾರೆ. ದಂಪತಿಗಳು ಅಧಿಕೃತ ತಮಿಳು ಜಾನಪದ ಸಂಗೀತದ ಹಲವಾರು ಹಾಡುಗಳನ್ನು ಹೊರತಂದಿದ್ದಾರೆ. ಅಧಿಕೃತ ಜಾನಪದ ಸಂಗೀತದ ೧೦,೦೦೦ ಕ್ಕೂ ಹೆಚ್ಚು ಆಡಿಯೊ ಕ್ಯಾಸೆಟ್‌ಗಳನ್ನು ರೆಕಾರ್ಡ್ ಮಾಡಿದ ನಂತರ ದಂಪತಿಗಳು, ಈಗ ತಮಿಳು ಜಾನಪದ ಸಂಗೀತದ ವ್ಯಾಕರಣ ಮತ್ತು ಮಾರ್ಗದರ್ಶಿಯನ್ನು ರಚಿಸಲು ಈ ವ್ಯಾಪಕ ಸಂಗ್ರಹವನ್ನು ವರ್ಗೀಕರಿಸಲು ಕೆಲಸ ಮಾಡುತ್ತಿದ್ದಾರೆ. ಅವರು ತಮಿಳು ಜಾನಪದ ಕಲೆಯ ವಿಶ್ವಕೋಶವನ್ನುಅಭ್ಯಸಿಸಿದ್ದಾರೆ.
ಕೊಡುಗೆಗಳು ಮತ್ತು ಪ್ರಶಸ್ತಿಗಳು
ಡಾ.ವಿಜಯಲಕ್ಷ್ಮಿ ನವನೀತಕೃಷ್ಣನ್ ಅವರು ಜಾನಪದ ಕಲೆಯ ಕುರಿತು ಇಪ್ಪತ್ತಮೂರು ಲೇಖನಗಳನ್ನು ಪ್ರಕಟಿಸಿದ್ದಾರೆ. ಅವರು ಜಾನಪದ ಕಲೆ ಮತ್ತು ಸಂಗೀತದ ಕುರಿತು ರೇಡಿಯೊದಲ್ಲಿ ಮೂವತ್ತು ಭಾಷಣಗಳನ್ನು ನೀಡಿದ್ದಾರೆ. ಡಾ.ವಿಜಯಲಕ್ಷ್ಮಿ ನವನೀತಕೃಷ್ಣನ್ ಮತ್ತು ಡಾ.ನವನೀತಕೃಷ್ಣನ್ ಅವರು ಕ್ಷೇತ್ರಕ್ಕೆ ಸಂಬಂಧಿಸಿದ ವಿವಿಧ ವಿಷಯಗಳ ಕುರಿತು ಹನ್ನೊಂದು ಪುಸ್ತಕಗಳನ್ನು ಸಹ ಪ್ರಕಟಿಸಿದ್ದಾರೆ. ಜಾನಪದ ಗೀತೆಗಳಿಗಾಗಿ ಅವರು ಹಲವಾರು ಪ್ರಶಸ್ತಿಗಳನ್ನು ಪಡದಿದ್ದಾರೆ. ಡಾ. ವಿಜಯಲಕ್ಷ್ಮಿ ನವನೀತಕೃಷ್ಣನ್ ಅವರಿಗೆ ೨೦೧೮ ರಲ್ಲಿ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಲಾಗಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಜೀವಂತ ವ್ಯಕ್ತಿಗಳು ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು ವರ್ಗ:ಜಾನಪದ
ಚಳಿಗಾಲದ ಒಲಿಂಪಿಕ್ಸ್ ೨೦೧೮
ಚಳಿಗಾಲದ ಒಲಿಂಪಿಕ್ಸ್ 2018 ಅಧಿಕೃತವಾಗಿ XXIII ಒಲಂಪಿಕ್ ವಿಂಟರ್ ಗೇಮ್ಸ್ ,ಅಧಿಕೃತವಾಗಿ ಶೈಯೋನೈಸ್ಡ್ ಮತ್ತು ಸಾಮಾನ್ಯವಾಗಿ ಪಿಯಾಂಗ್ಚಂಗ್ 2018 ಎಂದು ಕರೆಯಲ್ಪಡುತ್ತದೆ, ಇದು ಫೆಬ್ರರವರಿ 9 ರಿಂದ ನಡೆಯುವ ಅಂತರಾಷ್ಟ್ರೀಯ ಬಹು ಕ್ರೀಡಾ ಸ್ಪರ್ಧೆಯಾಗಿದೆ. ಫೆಬ್ರವರಿ 25, 2018 ರಂದು, ದಕ್ಷಿಣ ಕೊರಿಯಾದ ಪಯೋಂಗ್ಚಂಗ್ ಕೌಂಟಿಯಲ್ಲಿ, ಫೆಬ್ರವರಿ 8, 2018 ರ ಉದ್ಘಾಟನಾ ಸಮಾರಂಭದಂದು ಕೆಲವು ಘಟನೆಗಳಿಗೆ ಆರಂಭಿಕ ಸುತ್ತುಗಳು ನಡೆದವು.
ದಕ್ಷಿಣ ಆಫ್ರಿಕಾದ ಡರ್ಬನ್ನಲ್ಲಿ ನಡೆದ 123 ನೇ ಐಓಸಿ ಅಧಿವೇಶನದಲ್ಲಿ ಜುಲೈ 2011 ರಲ್ಲಿ ಪೈಯೋಂಗ್ಚಾಂಂಗ್ ಆತಿಥೇಯರಾಗಿ ಆಯ್ಕೆಯಾಯಿತು. ದಕ್ಷಿಣ ಕೊರಿಯಾ ವಿಂಟರ್ ಒಲಿಂಪಿಕ್ಸ್ ಅನ್ನು ಮೊದಲ ಬಾರಿಗೆ ಮತ್ತು ರಾಷ್ಟ್ರದ ರಾಜಧಾನಿಯಾದ ಸಿಯೋಲ್ನಲ್ಲಿ ನಡೆದ 1988 ಬೇಸಿಗೆ ಒಲಂಪಿಕ್ಸ್ ನಂತರ ದೇಶದಲ್ಲಿ ಎರಡನೇ ಒಲಿಂಪಿಕ್ಸ್. ಪೂರ್ವ ಏಷ್ಯಾ ಮೂರನೇ ಬಾರಿಗೆ ವಿಂಟರ್ ಗೇಮ್ಸ್ ಅನ್ನು ಆಯೋಜಿಸಿದೆ, ಸಪೋರೊ, ಜಪಾನ್ (1972) ಮತ್ತು ನ್ಯಾನೋನೋ, ಜಪಾನ್ (1998) ಮತ್ತು ಪೂರ್ವ ಏಷ್ಯಾದಲ್ಲಿ ನಡೆಯುತ್ತಿರುವ ಆರನೇ ಒಟ್ಟಾರೆ ಒಲಂಪಿಕ್ ಕ್ರೀಡೆಗಳು. ಟೋಕಿಯೊ 2020 (ಬೇಸಿಗೆ) ಮತ್ತು ಬೀಜಿಂಗ್ 2022 (ವಿಂಟರ್) ಮುಂಚೆಯೇ ಪೂರ್ವ ಏಷ್ಯಾದಲ್ಲಿ ನಡೆಯಲಿರುವ ಮೂರು ಸತತ ಒಲಂಪಿಕ್ ಕ್ರೀಡಾಕೂಟಗಳಲ್ಲಿ ಇದು ಮೊದಲನೆಯದಾಗಿದೆ.
ಉಮೇಶ್ ಶ್ಯಾಮರಾಜು
ಉಮೇಶ್ ಶ್ಯಾಮರಾಜು ಒಬ್ಬ ಭಾರತೀಯ ಉದ್ಯಮಿ. ಸಮಾಜದ ಬಗ್ಗೆ ದೂರದೃಷ್ಟಿ ಹಾಗೂ ಕಾಳಜಿ ಉಳ್ಳವರು. ಹುಟ್ಟಿದ್ದು ಜುಲೈ 8ನೇ ತಾರೀಖು, 1980ನೇ ಇಸವಿ. ಇವರು ದಕ್ಷಿಣ ಭಾರತದ ಪ್ರತಿಷ್ಠಿತ ಶೈಕ್ಷಣಿಕ ಸಂಸ್ಥೆಗಳಲ್ಲೊಂದಾದ ರುಕ್ಮಿಣಿ ಎಜುಕೇಷನಲ್ ಚಾರಿಟೇಬಲ್ ಟ್ರಸ್ಟ್‍ನ ಟ್ರಸ್ಟಿ. ಕರ್ನಾಟಕದ ಖಾಸಗಿ ವಿಶ್ವವಿದ್ಯಾಲಯಗಳಲ್ಲಿ ಒಂದಾದ ರೇವಾ ವಿಶ್ವವಿದ್ಯಾಲಯದ ಪೆÇ್ರ ಚಾನ್ಸೆಲರ್. ದಿವ್ಯಶ್ರೀ ಡೆವಲಪರ್ಸ್‍ನ ಸಹ-ಮಾಲೀಕರು ಮತ್ತು ನಿರ್ದೇಶಕರು.
ಜೀವನ ಮತ್ತು ವೃತ್ತಿ
ಶ್ರೀಯುತ ಉಮೇಶ್‍ರಾಜು ದಕ್ಷಿಣ ಭಾರತದೊಳಗೆ ಶೈಕ್ಷಣಿಕ ಸೇವೆಯಲ್ಲಿ ಬೆಂಗಳೂರಿನಲ್ಲಿ ತನ್ನದೇಯಾದ ಛಾಪನ್ನು ಮೂಡಿಸಿರುವ ಡಾ. ಪಿ. ಶ್ಯಾಮರಾಜು ಮತ್ತು ದಿ|| ಶ್ರೀಮತಿ ರುಕ್ಮಿಣಿಶ್ಯಾಮರಾಜು ದಂಪತಿಗಳ ಪುತ್ರ. ಇವರಿಗೆ ಆರತಿ ಬಿ. ರಾಜು ಎಂಬ ಸಹೋದರಿಯೂ ಇದ್ದೂ, ಇಬ್ಬರೂ ರುಕ್ಮಿಣಿ ಎಜುಕೇಶನಲ್ ಚಾರಿಟಬಲ್ ಟ್ರಸ್ಟ್‍ನ ಟ್ರಸ್ಟಿಗಳು. ಉಮೇಶ್‍ರವರು ತನಿಶಾ ಅವರನ್ನು ವರಿಸಿದ್ದು ದಂಪತಿಗಳಿಗೆ ಒಂದು ಹೆಣ್ಣು ಮಗುವಿದೆ. ಇವರ ತುಂಬು ಕುಟುಂಬವು ಬೆಂಗಳೂರಿನ ಸದಾಶಿವನಗರದಲ್ಲಿ ನೆಲೆಸಿದ್ದು ಸದಾಶಿವನಗರ ಕ್ಲಬ್‍ನ ಸದಸ್ಯರಲ್ಲಿ ಒಬ್ಬರಾಗಿದ್ದಾರೆ. ರುಕ್ಮಿಣಿ ಎಜುಕೇಷನಲ್ ಚಾರಿಟಬಲ್ ಟ್ರಸ್ಟ್‍ನ ಟ್ರಸ್ಟಿ, ಆಡಳಿತ ಮಂಡಳಿಯ ಸದಸ್ಯ ಹಾಗೂ ದಿವ್ಯಶ್ರೀ ಡೆವಲಪರ್ಸ್‍ನ ನಿರ್ದೇಶಕರಾಗಿ ಅನುಭವವರಿರುವ ಇವರನ್ನು ಸೆಪ್ಟೆಂಬರ್ 30, 2022 ರಂದು ರೇವಾ ವಿಶ್ವವಿದ್ಯಾಲಯದ ಪೆÇ್ರ ಚಾನ್ಸೆಲರ್ ಆಗಿ ನೇಮಕ ಮಾಡಲಾಗಿದೆ.
ಕಾಣದಂತೆ ಮಾಯವಾದನು (ಚಲನಚಿತ್ರ)
ಕಾಣದಂತೆ ಮಾಯವಾದನು 2020 ರ ರೊಮ್ಯಾಂಟಿಕ್ ಫ್ಯಾಂಟಸಿ ಕನ್ನಡ ಚಲನಚಿತ್ರವಾಗಿದ್ದು, ಚೊಚ್ಚಲ ನಟ ರಾಜ್ ಪತಿಪತಿ ನಿರ್ದೇಶಿಸಿದ್ದಾರೆ, ಬ್ಯಾಕ್ ಬೆಂಚರ್ಸ್ ಮೋಷನ್ ಪಿಕ್ಚರ್ ನಿರ್ಮಿಸಿದ್ದಾರೆ. ಶೀರ್ಷಿಕೆಯನ್ನು ಚಲಿಸುವ ಮೋಡಗಳು ಚಲನಚಿತ್ರದ ಗೀತೆ "ಕಾಣದಂತೆ ಮಾಯವಾದನು " ದಿಂದ ತೆಗೆದುಕೊಳ್ಳಲಾಗಿದೆ. ಚಿತ್ರದಲ್ಲಿ ವಿಕಾಸ್ ಮತ್ತು ಸಿಂಧು ಲೋಕನಾಥ್ ನಟಿಸಿದ್ದಾರೆ.
ನಿರ್ಮಾಣ
ಈ ಚಿತ್ರವನ್ನು ಬ್ಯಾಕ್ ಬೆಂಚರ್ಸ್ ಮೋಷನ್ ಪಿಕ್ಚರ್ ನಿರ್ಮಿಸಿದೆ. ನಿರ್ದೇಶಕ ರಾಜ್ ಪತ್ತಿಪತಿ, ನಾಯಕನಾಗಿ ವಿಕಾಸ್ ನಟಿಸಿದ್ದಾರೆ. ಚಿತ್ರದಲ್ಲಿನ ನಟ ರಾಘವ ಉದಯ್ ನಿಧನರಾದಾಗ ಚಿತ್ರ ಸ್ಥಗಿತಗೊಂಡಿತು. ಮತ್ತೋರ್ವ ನಟ ಅನಿಲ್ ಜೊತೆಗೆ ಮಾಸ್ತಿ ಗುಡಿ ಚಿತ್ರಕ್ಕಾಗಿ ಸಾಹಸ ಪ್ರದರ್ಶಿಸುತ್ತಿದ್ದ ಅವರು ನೀರಿನಲ್ಲಿ ಮುಳುಗಿ ಸಾವನ್ನಪ್ಪಿದ್ದಾರೆ. ಸ್ಕ್ರಿಪ್ಟ್‌ಗೆ ಮಾರ್ಪಾಡುಗಳೊಂದಿಗೆ ನಿರ್ದೇಶಕರು ಚಿತ್ರದ ನಂತರದ ಅರ್ಧದಲ್ಲಿ ಜಯಣ್ಣನ ಪಾತ್ರದಲ್ಲಿ ನಟ ಭಜರಂಗಿ ಲೋಕಿ ಅವರನ್ನು ಆಯ್ಕೆ ಮಾಡಿದರು.
ಹಿನ್ನೆಲೆಸಂಗೀತ
ಕಳೆದ ಸೆಪ್ಟಂಬರ್ 24 ರಂದು ಚಿತ್ರದ ಮೊದಲ ಸಿಂಗಲ್ "ಕಳೆದ್ ಹೋದ ಕಾಳಿದಾಸ" ಬಿಡುಗಡೆಯಾಯಿತು. ಪವರ್ ಸ್ಟಾರ್ ಪುನೀತ್ ರಾಜ್ ಕುಮಾರ್ ಈ ಹಾಡಿಗೆಗೆ ಧ್ವನಿ ನೀಡಿದ್ದಾರೆ. ಸಾಹಿತ್ಯವನ್ನು ವಿ.ನಾಗೇಂದ್ರ ಪ್ರಸಾದ್ ಬರೆದಿದ್ದಾರೆ. ಆನಂದ್ ಆಡಿಯೋದಲ್ಲಿ ಬಿಡುಗಡೆಯಾದ ಈ ಆಲ್ಬಂನೊಂದಿಗೆ ಗುಮ್ಮಿನೇನಿ ವಿಜಯ್ ಸಂಗೀತ ನಿರ್ದೇಶಕರಾಗಿ ಪಾದಾರ್ಪಣೆ ಮಾಡಿದರು.
ಬಿಡುಗಡೆ
ಟ್ರೇಲರ್ 3 ಜುಲೈ 2019 ರಂದು ಬಿಡುಗಡೆಯಾಯಿತು. ಬೆಂಗಳೂರು ಮಿರರ್ ಪ್ರಕಾರ, ಟ್ರೈಲರ್ ಬಿರುಗಾಳಿ ಎಬ್ಬಿಸಿದೆ ಮತ್ತು ಚಿತ್ರದಲ್ಲಿನ ನಾಯಿಯ ಜನಪ್ರಿಯತೆಯು ಹಿಂದಿ ಡಬ್ಬಿಂಗ್ ಹಕ್ಕುಗಳಿಗೆ ಬೇಡಿಕೆಯನ್ನು ಖಾತ್ರಿಪಡಿಸಿತು.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೨೦ ಕನ್ನಡಚಿತ್ರಗಳು
ಸುರಿಂದರ್ ಕೌರ್
ಸುರಿಂದರ್ ಕೌರ್ಸುರಿಂದರ್ ಕೌರ್ ( ೨೫ ನವೆಂಬರ್ ೧೯೨೯ - ೧೪ ಜೂನ್ ೧೯೨೯) ಒಬ್ಬ ಭಾರತೀಯ ಗಾಯಕಿ ಮತ್ತು ಗೀತರಚನೆಗಾರ್ತಿ. ಅವರು ಮುಖ್ಯವಾಗಿ ಪಂಜಾಬಿ ಜಾನಪದ ಗೀತೆಗಳನ್ನು ಹಾಡಿದರು. ಕೌರ್ ೧೯೪೮ ಮತ್ತು ೧೯೫೨ ರ ನಡುವೆ ಹಿಂದಿ ಚಲನಚಿತ್ರಗಳಿಗೆ ಹಿನ್ನೆಲೆ ಗಾಯಕಿಯಾಗಿ ಹಾಡುಗಳನ್ನು ರೆಕಾರ್ಡ್ ಮಾಡಿದರು. ಪಂಜಾಬಿ ಸಂಗೀತಕ್ಕೆ ಅವರು ನೀಡಿದ ಕೊಡುಗೆಗಳಿಗಾಗಿ, ಅವರು ಪಂಜಾಬ್‌ನ ನೈಟಿಂಗೇಲ್‌ನ ಸೋಬ್ರಿಕೆಟ್, ೧೯೮೪ ರಲ್ಲಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ ಮತ್ತು ೨೦೦೬ ರಲ್ಲಿ ಪದ್ಮಶ್ರೀ ಪ್ರಶಸ್ತಿಗಳನ್ನು ಗಳಿಸಿದರು.
ಸುಮಾರು ಆರು ದಶಕಗಳ ಕಾಲದ ವೃತ್ತಿಜೀವನದಲ್ಲಿ, ಅವರ ಸಂಗ್ರಹದಲ್ಲಿ ಬುಲ್ಲೆಹ್ ಷಾ ಅವರ ಪಂಜಾಬಿ ಸೂಫಿ ಕಾಫಿಗಳು ಮತ್ತು ಸಮಕಾಲೀನ ಕವಿಗಳಾದ ನಂದ್ ಲಾಲ್ ನೂರ್ಪುರಿ, ಅಮೃತಾ ಪ್ರೀತಮ್, ಮೋಹನ್ ಸಿಂಗ್ ಮತ್ತು ಶಿವ ಕುಮಾರ್ ಬಟಾಲ್ವಿ ಅವರ ಮಾವನ್ ತೆ ಧೀಯಾನ್, ಜುಟ್ಟಿ ಮುಂತಾದ ಸ್ಮರಣೀಯ ಹಾಡುಗಳನ್ನು ಹಾಡಿದ್ದಾರೆ. ಕಸೂರಿ, ಮಧನಿಯಾನ್, ಎಹ್ನಾ ಅಖಿಯಾನ್ ಚ್ ಪವನ್ ಕಿವೆನ್ ಕಜ್ರಾ ಮತ್ತು ಘಮನ್ ದಿ ರಾತ್. ಕಾಲಾನಂತರದಲ್ಲಿ ಅವರ ಮದುವೆಯ ಹಾಡುಗಳು, ಮುಖ್ಯವಾಗಿ ಲಥೆ ಡಿ ಚಾದರ್, ಸುಹೆ ವೆ ಚೀರೆ ವಾಲೆಯಾ ಮತ್ತು ಕಾಲಾ ಡೋರಿಯಾ, ಪಂಜಾಬಿ ಸಂಸ್ಕೃತಿಯ ಭಾಗವಾಗಿದೆ.
ಕೌರ್ ದೆಹಲಿ ವಿಶ್ವವಿದ್ಯಾಲಯದ ಪ್ರಾಧ್ಯಾಪಕ ಜೋಗಿಂದರ್ ಸಿಂಗ್ ಸೋಧಿ ಅವರನ್ನು ವಿವಾಹವಾದರು. ದಂಪತಿಗೆ ಮೂವರು ಹೆಣ್ಣು ಮಕ್ಕಳಿದ್ದರು, ಅವರಲ್ಲಿ ಹಿರಿಯವಳು ಪಂಜಾಬಿ ಜಾನಪದ ಗಾಯಕಿ. ಕೌರ್ ದೀರ್ಘಕಾಲದ ಅನಾರೋಗ್ಯದ ನಂತರ ೨೦೦೬ ರಲ್ಲಿ ನ್ಯೂಜೆರ್ಸಿಯಲ್ಲಿ ನಿಧನರಾದರು.
ವೃತ್ತಿ
ಸುರೀಂದರ್ ಕೌರ್ ಅವರು ಆಗಸ್ಟ್ ೧೯೪೩ ರಲ್ಲಿ ಲಾಹೋರ್ ರೇಡಿಯೊದಲ್ಲಿ ನೇರ ಪ್ರದರ್ಶನದೊಂದಿಗೆ ತಮ್ಮ ವೃತ್ತಿಪರ ಚೊಚ್ಚಲ ಪ್ರವೇಶ ಮಾಡಿದರು ಮತ್ತು ಮುಂದಿನ ವರ್ಷ ೩೧ ಆಗಸ್ಟ್ ೧೯೪೩ ರಂದು ಅವರು ಮತ್ತು ಅವರ ಹಿರಿಯ ಸಹೋದರಿ ಪ್ರಕಾಶ್ ಕೌರ್ ತಮ್ಮ ಮೊದಲ ಯುಗಳ ಗೀತೆಯಾದ ಮಾವನ್ ತೆ ಧೀನ್ ರಾಲ್ ಬೈಥಿಯಾನ್ ಅನ್ನು ಹಾಡಿದರು.
೧೯೪೭ ರಲ್ಲಿ ಭಾರತದ ವಿಭಜನೆಯ ನಂತರ, ಕೌರ್ ಮತ್ತು ಆಕೆಯ ಪೋಷಕರು ದೆಹಲಿಯ ಗಾಜಿಯಾಬಾದ್‌ಗೆ ಸ್ಥಳಾಂತರಗೊಂಡರು. ೧೯೪೮ ರಲ್ಲಿ, ಅವರು ದೆಹಲಿ ವಿಶ್ವವಿದ್ಯಾಲಯದಲ್ಲಿ ಪಂಜಾಬಿ ಸಾಹಿತ್ಯದ ಉಪನ್ಯಾಸಕ ಪ್ರೊಫೆಸರ್ ಜೋಗಿಂದರ್ ಸಿಂಗ್ ಸೋಧಿ ಅವರನ್ನು ವಿವಾಹವಾದರು. ಅವರ ಪ್ರತಿಭೆಯನ್ನು ಗುರುತಿಸಿ, ಕೌರ್ ಅವರ ಪತಿ ಅವರಿಗೆ ಬೆಂಬಲ ನೀಡಿದರು ಮತ್ತು ಶೀಘ್ರದಲ್ಲೇ ಅವರು ಸಂಗೀತ ನಿರ್ದೇಶಕ ಗುಲಾಮ್ ಹೈದರ್ ಪರಿಚಯಿಸಿದ ಬಾಂಬೆಯಲ್ಲಿ ಹಿಂದಿ ಚಲನಚಿತ್ರೋದ್ಯಮದಲ್ಲಿ ಹಿನ್ನೆಲೆ ಗಾಯಕಿಯಾಗಿ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ಅವರ ಅಡಿಯಲ್ಲಿ ಅವರು ೧೯೪೮ ರ ಚಲನಚಿತ್ರ ಶಹೀದ್‌ನಲ್ಲಿ ಬದ್ನಾಮ್ ನ ಹೋ ಜಾಯೆ ಮೊಹಬ್ಬತ್ ಕಾ ಫಸಾನಾ, ಆನಾ ಹೈ ತೋ ಆಜಾವೋ ಮತ್ತು ತಕ್ದೀರ್ ಕಿ ಆಂಧಿ ಹಮ್ ಕಹಾನ್ ಔರ್ ಥಮ್ ಕಹಾನ್ ಸೇರಿದಂತೆ ಮೂರು ಹಾಡುಗಳನ್ನು ಹಾಡಿದರು. ಆದಾಗ್ಯೂ, ಆಕೆಯ ಆಸಕ್ತಿಯು ವೇದಿಕೆಯ ಪ್ರದರ್ಶನಗಳಲ್ಲಿ ಮತ್ತು ಪಂಜಾಬಿ ಜಾನಪದ ಗೀತೆಗಳನ್ನು ಪುನರುಜ್ಜೀವನಗೊಳಿಸುವುದರಲ್ಲಿತ್ತು, ಮತ್ತು ಅವರು ಅಂತಿಮವಾಗಿ ೧೯೫೨ ದೆಹಲಿಗೆ ಮರಳಿದರು.
ನಂತರದ ದಶಕಗಳಲ್ಲಿ, ೧೯೪೭ ರಲ್ಲಿ ಹಳೆಯ ಬ್ರಿಟಿಷ್ ಪಂಜಾಬ್ ವಿಭಜನೆಯ ನಂತರ, ೧೯೪೮ ಅವರು ವಿವಾಹವಾದರು. ಅವರ ಪತಿ ಅವರ ಗಾಯನ ವೃತ್ತಿಜೀವನಕ್ಕೆ ಮಾರ್ಗದರ್ಶನ ನೀಡುವುದನ್ನು ಮುಂದುವರೆಸಿದರು. ಕೌರ್ ಮತ್ತು ಸೋಧಿ ಅವರು ಪಂಜಾಬಿ ಜಾನಪದ ಕ್ಲಾಸಿಕ್‌ಗಳಾದ ಚಾನ್ ಕಿತೆ ಗುಜಾರಿ ಆಯಿ ರಾತ್, ಲಥೆ ದಿ ಚಾದರ್, ಶೋಂಕನ್ ಮೆಲೆ ದಿ, ಮತ್ತು ಗೋರಿ ದಿಯಾನ್ ಝಾಂಜ್ರಾನ್ ಮತ್ತು ಸಾರ್ಕೆ-ಸರ್ಕೆ ಜಂಡಿಯೆ ಮುತಿಯಾರೆ ಮುಂತಾದ ಪಂಜಾಬಿ ಜಾನಪದವನ್ನು ಹಾಡಲು ವ್ಯವಸ್ಥೆ ಮಾಡಿದರು. ಈ ಹಾಡುಗಳನ್ನು ವಿವಿಧ ಪ್ರಸಿದ್ಧ ಪಂಜಾಬಿ ಕವಿಗಳು ಬರೆದಿದ್ದಾರೆ ಮತ್ತು ಗಾಯಕಿ ಸುರೀಂದರ್ ಕೌರ್ ಅವರು ಜನಪ್ರಿಯಗೊಳಿಸಿದ್ದಾರೆ. ದಂಪತಿಗಳು ಪಂಜಾಬ್‌ನಲ್ಲಿ ಭಾರತೀಯ ಕಮ್ಯುನಿಸ್ಟ್ ಪಕ್ಷದ ಅಂಗವಾದ ಇಂಡಿಯನ್ ಪೀಪಲ್ಸ್ ಥಿಯೇಟರ್ ಅಸೋಸಿಯೇಷನ್ (ಐ.ಪಿ.ಟಿ.ಎ) ಯ ಸಾರ್ವಜನಿಕ ಮುಖವಾಗಿಯೂ ಸೇವೆ ಸಲ್ಲಿಸಿದರು ಮತ್ತು ಪೂರ್ವ ಪಂಜಾಬ್‌ನ ಅತ್ಯಂತ ದೂರದ ಹಳ್ಳಿಗಳಿಗೆ ಶಾಂತಿ ಮತ್ತು ಪ್ರೀತಿಯ ಸಂದೇಶಗಳನ್ನು ಹರಡಿದರು. ಅವರು ಪಂಜಾಬಿ ಜಾನಪದ ಗೀತೆಗಳನ್ನು ಪ್ರದರ್ಶಿಸುವ ಮೂಲಕ ಪ್ರಪಂಚದ ಅನೇಕ ಭಾಗಗಳಿಗೆ ಪ್ರಯಾಣಿಸಿ, ಜನಪ್ರಿಯತೆಯನ್ನು ಗಳಿಸಿದರು.
ಒಟ್ಟಾರೆಯಾಗಿ, ಕೌರ್ ೨೦೦೦ ಕ್ಕೂ ಹೆಚ್ಚು ಹಾಡುಗಳನ್ನು ರೆಕಾರ್ಡ್ ಮಾಡಿದ್ದಾರೆ, ಇದರಲ್ಲಿ ಆಸಾ ಸಿಂಗ್ ಮಸ್ತಾನಾ, ಕರ್ನೈಲ್ ಗಿಲ್, ಹರ್ಚರಣ್ ಗ್ರೆವಾಲ್, ರಂಗಿಲಾ ಜಟ್ ಮತ್ತು 'ದಿದರ್ ಸಂಧು ಜೊತೆ ಯುಗಳ ಗೀತೆಗಳು ಸೇರಿವೆ. ೧೯೭೬ ರಲ್ಲಿ ಶಿಕ್ಷಣತಜ್ಞರ ಮರಣದ ನಂತರ ಸೋಧಿ ಅವರ ಜೀವನ ಮತ್ತು ಸಹಯೋಗವು ಮೊಟಕುಗೊಂಡರೂ, ಅವರು ತಮ್ಮ ಮಗಳು ಮತ್ತು ಇತರ ಶಿಷ್ಯರೊಂದಿಗೆ ಯುಗಳ ಮೂಲಕ ಕುಟುಂಬದ ಸೃಜನಶೀಲ ಸಂಪ್ರದಾಯವನ್ನು ಮುಂದುವರೆಸಿದರು. ಅವರ ಮಗಳು, ರೂಪಿಂದರ್ ಕೌರ್ ಗುಲೇರಿಯಾ, ಡಾಲಿ ಗುಲೇರಿಯಾ ಮತ್ತು ಮೊಮ್ಮಗಳು ಸುನೈನಿ ಶರ್ಮಾ ಎಂದು ಪ್ರಸಿದ್ಧರಾಗಿದ್ದಾರೆ.
ಪ್ರಶಸ್ತಿಗಳು ಮತ್ತು ಮನ್ನಣೆ
ಅವರಿಗೆ ೧೯೮೪ ರಲ್ಲಿ ಪಂಜಾಬಿ ಜಾನಪದ ಸಂಗೀತಕ್ಕಾಗಿ ಸಂಗೀತ ನಾಟಕ ಅಕಾಡೆಮಿ ಪ್ರಶಸ್ತಿ, ಸಂಗೀತ ನಾಟಕ ಅಕಾಡೆಮಿ, ಭಾರತದ ರಾಷ್ಟ್ರೀಯ ಸಂಗೀತ, ನೃತ್ಯ ಮತ್ತು ರಂಗಭೂಮಿ, ಮಿಲೇನಿಯಮ್ ಪಂಜಾಬಿ ಗಾಯಕ ಪ್ರಶಸ್ತಿ, ಮತ್ತು ೨೦೦೬ ರಲ್ಲಿ ಪದ್ಮಶ್ರೀ ಪ್ರಶಸ್ತಿಯನ್ನು ನೀಡಲಾಯಿತು. ಕಲೆಯಲ್ಲಿ ಅವರ ಕೊಡುಗೆ. ಗುರುನಾನಕ್ ದೇವ್ ವಿಶ್ವವಿದ್ಯಾನಿಲಯವು ೨೦೦೨ ರಲ್ಲಿ ಅವರಿಗೆ ಡಾಕ್ಟರೇಟ್ ಪದವಿಯನ್ನು ನೀಡಿತು.
ಅನಾರೋಗ್ಯ ಮತ್ತು ಸಾವು
೨೦೦೬ ರಲ್ಲಿ, ದೀರ್ಘಕಾಲದ ಅನಾರೋಗ್ಯವು ಯುನೈಟೆಡ್ ಸ್ಟೇಟ್ಸ್ನಲ್ಲಿ ಚಿಕಿತ್ಸೆ ಪಡೆಯಲು ಅವಳನ್ನು ಪ್ರೇರೇಪಿಸಿತು. ಅವರು ನ್ಯೂಜೆರ್ಸಿಯ ಆಸ್ಪತ್ರೆಯಲ್ಲಿ ೧೪ ಜೂನ್ ೨೦೦೬ ರಂದು ೭೭ ನೇ ವಯಸ್ಸಿನಲ್ಲಿ ನಿಧನರಾದರು. ಅವರು ಮೂರು ಹೆಣ್ಣು ಮಕ್ಕಳನ್ನು ಅಗಲಿದ್ದಾರೆ, ಹಿರಿಯ, ಗಾಯಕಿ ಡಾಲಿ ಗುಲೇರಿಯಾ ಅವರು ಪಂಚಕುಲದಲ್ಲಿ ವಾಸಿಸಿದರು, ನಂತರ ನಂದಿನಿ ಸಿಂಗ್ ಮತ್ತು ಪ್ರಮೋದಿನಿ ಜಗ್ಗಿ ಇಬ್ಬರೂ ನ್ಯೂಜೆರ್ಸಿಯಲ್ಲಿ ನೆಲೆಸಿದರು. ಆಕೆಯ ಮರಣದ ನಂತರ, ಭಾರತದ ಪ್ರಧಾನ ಮಂತ್ರಿ ಡಾ. ಮನಮೋಹನ್ ಸಿಂಗ್ ಅವರು "ಪಂಜಾಬಿನ ನೈಟಿಂಗೇಲ್" ಮತ್ತು "ಪಂಜಾಬಿ ಜಾನಪದ ಸಂಗೀತ ಮತ್ತು ಜನಪ್ರಿಯ ಸಂಗೀತದಲ್ಲಿ ದಂತಕಥೆ ಮತ್ತು ಪಂಜಾಬಿ ಮಧುರದಲ್ಲಿ ಟ್ರೆಂಡ್-ಸೆಟರ್" ಎಂದು ಬಣ್ಣಿಸಿದರು. ಮತ್ತು "ಅವಳ ಅಮರ ಧ್ವನಿಯು ಇತರ ಕಲಾವಿದರನ್ನು ಸರಿಯಾದ ಪಂಜಾಬಿ ಜಾನಪದ ಸಂಗೀತ ಸಂಪ್ರದಾಯವನ್ನು ಅಭ್ಯಾಸ ಮಾಡಲು ಪ್ರೇರೇಪಿಸುತ್.
ಪರಂಪರೆ
ಪಂಜಾಬ್ ಡಿ ಕೋಯಲ್ (ನೈಟಿಂಗೇಲ್ ಆಫ್ ಪಂಜಾಬ್) ಎಂಬ ಶೀರ್ಷಿಕೆಯ ದೂರದರ್ಶನ ಸಾಕ್ಷ್ಯಚಿತ್ರವು ಸುರಿಂದರ್ ಕೌರ್ ಅವರ ಜೀವನ ಮತ್ತು ಕೃತಿಗಳ ಮೇಲೆ ೨೦೦೬ ರಲ್ಲಿ ಬಿಡುಗಡೆಯಾಯಿತು. ಇದು ನಂತರ ದೂರದರ್ಶನ ರಾಷ್ಟ್ರೀಯ ಪ್ರಶಸ್ತಿಯನ್ನು ಗೆದ್ದುಕೊಂಡಿತು.
ಉಲ್ಲೇಖಗಳು
ವರ್ಗ:೨೦೦೬ ನಿಧನ ವರ್ಗ:೧೯೨೯ ಜನನ ವರ್ಗ:ಗಾಯಕಿ
ಸಂದೀಪ್ತಿ
ಸಂದೀಪ್ತಿ ಎಂದರೆ ನಿರ್ದಿಷ್ಟ ಪದಾರ್ಥಗಳು ಸಾಪೇಕ್ಷವಾಗಿ ತಣ್ಣಗಿರುವಾಗ ಉಷ್ಣ ಪಡೆಯದೆ ಅಥವಾ ತಮ್ಮ ತಾಪ ಬದಲಿಸದೆ ಉತ್ಸರ್ಜಿಸುವ ಬೆಳಕು, ಶೀತಬೆಳಕು (ಲ್ಯೂಮಿನಿಸೆನ್ಸ್). ಪರ್ಯಾಯ ಪದ: ದೀಪ್ತಿ.
ಸಂದೀಪ್ತಿಗೆ ಕಾರಣಗಳು
ಎಕ್ಸ್-ಕಿರಣ ಅಥವಾ ಅತಿನೇರಿಳೆ ವಿಕಿರಣ, ಎಲೆಕ್ಟ್ರಾನ್ ದೂಲ (ಬೀಮ್), ರಾಸಾಯನಿಕ ಕ್ರಿಯೆ ಮುಂತಾದ ಆಕರಗಳಿಂದ ಪದಾರ್ಥವು ಶಕ್ತಿ ಹೀರಿದ ಬಳಿಕ ದೀಪ್ತಿ ವಿದ್ಯಮಾನ ಜರಗುತ್ತದೆ. ಪದಾರ್ಥದ ಪರಮಾಣುಗಳನ್ನು ಈ ಶಕ್ತಿ ಉದ್ರೇಕಿಸುತ್ತದೆ, ಅರ್ಥಾತ್ ಮೇಲಿನ ಶಕ್ತಿಮಟ್ಟಕ್ಕೆ ಒಯ್ಯುತ್ತದೆ. ಪರಮಾಣು ನ್ಯೂಕ್ಲಿಯಸ್‌ಗಳ ಸುತ್ತ ಅತ್ಯಂತ ಹೊರವಲಯದಲ್ಲಿ ಸುತ್ತು ಹಾಕುತ್ತಿರುವ ಎಲೆಕ್ಟ್ರಾನ್‌ಗಳು ಮಾತ್ರ ಪಾಲ್ಗೊಳ್ಳುವ ಪ್ರಕ್ರಿಯೆ ಇದು. ಅಸ್ಥಿರ ಉದ್ರೇಕಿತ ಸ್ಥಿತಿಯಿಂದ ಪೂರ್ವಸ್ಥಿತಿಗೆ ಅವು ಮರಳುವಾಗ ಮೊದಲು ಹೀರಿದ್ದ ಶಕ್ತಿಯನ್ನು ಬೆಳಕಿನ ರೂಪದಲ್ಲಿ ಉತ್ಸರ್ಜಿಸುತ್ತವೆ. ಪರಮಾಣುಗಳು ಒಂದು ಸ್ಥಿತಿಯಿಂದ ಇನ್ನೊಂದು ಸ್ಥಿತಿಗೆ ಸಂಕ್ರಮಿಸುವಾಗ ಅವುಗಳ ವಿಕ್ಷೋಭೆ (ಎಜಿಟೇಷನ್) ಗಮನಾರ್ಹವಾಗಿ ಬದಲಾಗುವುದಿಲ್ಲ, ಅರ್ಥಾತ್ ಪದಾರ್ಥದ ತಾಪದಲ್ಲಿ ಬದಲಾವಣೆ ಆಗದು. ದೀಪ್ತಿಶೀಲತೆಗೂ ಪದಾರ್ಥಸ್ಥಿತಿಗೂ ಸಂಬಂಧವಿಲ್ಲ. ಶಕ್ತಿಯ ಅಗೋಚರ ರೂಪಗಳನ್ನು ಗೋಚರಬೆಳಕಾಗಿ ಪರಿವರ್ತಿಸಲು ದೀಪ್ತಿಶೀಲ ಪದಾರ್ಥಗಳನ್ನು ಬಳಸಬಹುದಾದರೂ ಔಪಯೋಗಿಕ ಮೌಲ್ಯವಿರುವ ದೀಪ್ತಿದಕ್ಷ ಪದಾರ್ಥಗಳ ಸಂಖ್ಯೆ ಬಲು ಕಡಿಮೆ.
ಬಗೆಗಳು
ಉದ್ರೇಕ ಪ್ರೇರಕ ಶಕ್ತಿ ಆಕರವನ್ನು ಆಧರಿಸಿ ಪ್ರಸರಿತ ದೀಪ್ತಿಯಲ್ಲಿ ಹಲವು ಬಗೆಗಳನ್ನು ಗುರುತಿಸಬಹುದು. ಉದಾಹರಣೆಗೆ ರಾಸಾಯನಿಕ ಕ್ರಿಯೆಯಿಂದ ರಸದೀಪ್ತಿ (ಕೆಮಿಲ್ಯೂಮಿನಿಸೆನ್ಸ್) - ‘ಶೀತಲ’ ಬೆಳಕಿನ ಉತ್ಪಾದನೆಯಲ್ಲಿ ಇದರ ಉಪಯೋಗವಿದೆ; ಎಕ್ಸ್-ಅಥವಾ ಗ್ಯಾಮ-ಕಿರಣಗಳಿಂದ ವಿಕಿರಣದೀಪ್ತಿ (ರೇಡಿಯೊಲ್ಯೂಮಿನಿಸೆನ್ಸ್)-ಇದಕ್ಕೆ ಎಕ್ಸ್-ಕಿರಣಯಂತ್ರದ ಪರದೆಯಲ್ಲಿ ಚಿತ್ರ ಮೂಡಿಸುವ ಗುಣವಿದೆ; ಕ್ಯಾಥೋಡ್ ಕಿರಣಗಳಿಂದ (ವೇಗೋತ್ಕರ್ಷಿತ ಎಲೆಕ್ಟ್ರಾನ್‌ಗಳು) ಕ್ಯಾಥೋಡೊದೀಪ್ತಿ-ಟಿವಿಯಲ್ಲಿ ಇದರ ಉಪಯೋಗ ಉಂಟು; ವಿದ್ಯುತ್ ಕ್ಷೇತ್ರದ ಪ್ರಯೋಗದಿಂದ ವಿದ್ಯುದ್ದೀಪ್ತಿ (ಎಲೆಕ್ಟ್ರೊಲ್ಯೂಮಿನಿಸೆನ್ಸ್) - ದ್ಯುತಿಪ್ರವರ್ಧಕಗಳಲ್ಲಿಯೂ ಫ್ಲೂರಸೆಂಟ್ ದೀಪಗಳಲ್ಲಿಯೂ ಇದರ ಉಪಯೋಗವಿದೆ; ಅತಿನೇರಿಳೆ, ಗೋಚರ ಬೆಳಕು ಅಥವಾ ಅವಕೆಂಪು ಕಿರಣಗಳಿಂದ ದ್ಯುತಿದೀಪ್ತಿ (ಫೋಟೊಲ್ಯೂಮಿನಿಸೆನ್ಸ್) ಬೆಳಕು ಬಿದ್ದನಂತರ ಕತ್ತಲೆಯಲ್ಲಿ ಮಿನುಗುವ ಬಣ್ಣಗಳಲ್ಲಿ ದ್ಯುತಿದೀಪ್ತಿಯನ್ನೂ ಸ್ಫುರದೀಪ್ತಿಯನ್ನೂ (ಫಾಸ್ಫರೆಸೆನ್ಸ್) ಗುರುತಿಸಬಹುದು; ಉಷ್ಣ ಪೂರೈಕೆಯಿಂದ ಉಷ್ಣದೀಪ್ತಿ (ಥರ್ಮೊಲ್ಯೂಮಿನಿಸೆನ್ಸ್) -ವಸ್ತುಗಳ ಕಾಲನಿರ್ಣಯ ಮಾಡಲು ಇದು ಉಪಯುಕ್ತ; ಘರ್ಷಣೆಯಿಂದ ಘರ್ಷಣದೀಪ್ತಿ (ಟರ್ಬೊಲ್ಯೂಮಿನಿಸೆನ್ಸ್); ಕೆಲವು ಜೀವಿಗಳ ಶರೀರಗಳಲ್ಲಿ ಧ್ವನಿದೀಪ್ತಿ (ಸೋನೊಲ್ಯೂಮಿನಿಸೆನ್ಸ್); ಕೆಲವು ಜೀವಿಗಳ ಶರೀರಗಳಲ್ಲಿ ಜರಗುವ ವಿಶಿಷ್ಟ ರಾಸಾಯನಿಕ ಕ್ರಿಯೆಯಿಂದ ಜೈವದೀಪ್ತಿ (ಬಯೊಲ್ಯೂಮಿನಿಸೆನ್ಸ್)-ಹಲವಾರು ಸಸ್ಯ ಮತ್ತು ಪ್ರಾಣಿಗಳಲ್ಲಿ ಪ್ರಕಟವಾಗುವ ಜೈವದೀಪ್ತಿಯ ಉಪಯೋಗ ಅಸ್ಪಷ್ಟ.
ಪ್ರತಿದೀಪ್ತಿ ಮತ್ತು ಸ್ಫುರದೀಪ್ತಿ
ಉತ್ಸರ್ಜನೆಯ ಅವಧಿ ಆಧರಿಸಿ ದೀಪ್ತಿಯ ಎರಡು ಪ್ರಭೇದಗಳನ್ನು ಗುರುತಿಸಬಹುದು: ಕೆಲವು ವಿಶಿಷ್ಟ ಸನ್ನಿವೇಶಗಳಲ್ಲಿ ಅತಿನೇರಿಳೆ ಅಥವಾ ಗೋಚರವಿಕಿರಣ ಶಕ್ತಿಯಿಂದ ಉದ್ರೇಕಗೊಳ್ಳುವ ಪದಾರ್ಥಗಳು, ಆ ಶಕ್ತಿ ಪೂರೈಕೆ ಆಗುತ್ತಿರುವ ಅವಧಿ ಅಥವಾ ತದನಂತರದ 10-9 ರಿಂದ 10-6 ಸೆಕೆಂಡ್ ಅವಧಿಯಲ್ಲಿ, ಉದ್ರೇಕಿಸಿದ ಶಕ್ತಿಯಷ್ಟೇ ಅಥವಾ ಹೆಚ್ಚು ಅಲೆಯುದ್ದವುಳ್ಳ ಗೋಚರಬೆಳಕು ಉತ್ಸರ್ಜನೆ ಆಗುವ ಪ್ರತಿದೀಪ್ತಿ (ಫ್ಲೂರಸೆನ್ಸ್), ಶಕ್ತಿಪೂರೈಕೆ ನಿಂತ 10-8 ಸೆಕೆಂಡ್ ಕಾಲಾನಂತರವೂ ಉತ್ಸರ್ಜನೆ ಆಗುವ ಸ್ಫುರದೀಪ್ತಿ (ಫಾಸ್ಫರಸೆನ್ಸ್). ಇದು ವೀಕ್ಷಕ ಅಥವಾ ಅಳತೆ ಮಾಡಲು ಬಳಸುವ ಉಪಕರಣ ಅವಲಂಬಿತ ಜ್ಞಾತೃನಿಷ್ಠ ವರ್ಗೀಕರಣ ಎಂಬ ಆಪಾದನೆ ಇದೆ. ಎಂದೇ, ಉದ್ರೇಕಿತಾವಧಿಯಲ್ಲಿ ಮಾತ್ರ ಆಗುವ ಉತ್ಸರ್ಜನೆ ಪ್ರತಿದೀಪ್ತಿ, ತಾಪ ಏರಿದಂತೆಲ್ಲ ಉತ್ತರ ದೀಪ್ತಿಯ ಅವಧಿ ಕಡಿಮೆ ಆಗುವ ಉತ್ಸರ್ಜನೆ ಸ್ಫುರದೀಪ್ತಿ ಎಂಬ ವ್ಯಾಖ್ಯಾನವೂ ಇದೆ.
ಉಷ್ಣದೀಪ್ತಿ ಪ್ರಕ್ರಿಯೆ
ಇತರ ದೀಪ್ತಿ ಪ್ರಕ್ರಿಯೆಗಳಿಗಿಂತ ಕೊಂಚ ಭಿನ್ನವಾದದ್ದು ಉಷ್ಣದೀಪ್ತಿ ಪ್ರಕ್ರಿಯೆ: ಅನೇಕ ದೀಪ್ತಿಶೀಲ ಘನಗಳಲ್ಲಿ ಸಂರಚನಾ ದೋಷಗಳ ಅಥವಾ ಹುದುಗಿರುವ ರಾಸಾಯನಿಕ ಕಲ್ಮಷಗಳ ಸಮೀಪದಲ್ಲಿ ದೀಪ್ತಿಕೇಂದ್ರಗಳಿರುತ್ತವೆ. ಈ ಸ್ಥಳದಲ್ಲಿ ಒಟ್ಟಾರೆ ಜಾಲಕದಲ್ಲಿರುವುದಕ್ಕಿಂತ ಭಿನ್ನವಾದ ಎಲೆಕ್ಟ್ರಾನ್ ಜೋಡಣೆ ಇರಬಹುದು ಅಥವಾ ಅವು ಪ್ರಸಾಮಾನ್ಯಕ್ಕಿಂತ ಹೆಚ್ಚು ಸಂಖ್ಯೆಯಲ್ಲಿ ಸಂಗ್ರಹವಾಗಿರಬಹುದು. ಇಂಥ ಘನಗಳಲ್ಲಿ ಎಲೆಕ್ಟ್ರಾನುಗಳನ್ನು ಸೆರೆಹಿಡಿಯುವ ಕೇಂದ್ರಗಳಿರುವುದೂ ಸಾಮಾನ್ಯ. ಸ್ವಾಭಾವಿಕ ಅಯಾನೀಕರಿಸುವ ವಿಕಿರಣಗಳ ಪ್ರೇರಣೆಯಿಂದ ಎಲೆಕ್ಟ್ರಾನುಗಳು ಈ ಸ್ಥಳಗಳಲ್ಲಿ ಬಂಧನದಲ್ಲಿರುತ್ತವೆ. ಅವುಗಳ ಸಂಖ್ಯೆ ಮತ್ತು ವಿಮೋಚನೆಗೆ ವ್ಯಯಿಸಬೇಕಾದ ಶಕ್ತಿ ಎಷ್ಟು ಎಂಬುದು ಘನ ಎಷ್ಟು ಕಾಲ ವಿಕಿರಣದ ಪ್ರಭಾವದಲ್ಲಿತ್ತು ಎಂಬುದನ್ನು ಅವಲಂಬಿಸಿರುತ್ತದೆ. ಇದಕ್ಕೆ ಬೇಕಾದ ಶಕ್ತಿಯ ಪರಿಮಾಣ ಅಧಿಕವಾಗಿದ್ದು ಘನ ಕಡಿಮೆ ತಾಪದಲ್ಲಿದ್ದರೆ ಎಲೆಕ್ಟ್ರಾನುಗಳು ಬಂಧಮುಕ್ತವಾಗುವುದೇ ಇಲ್ಲ. ಘನದ ಉಷ್ಣತೆಯನ್ನು ನಿಧಾನವಾಗಿ ಏರಿಸಿದರೆ ಎಲೆಕ್ಟ್ರಾನುಗಳು ಮುಕ್ತವಾಗಿ ದೀಪ್ತಿ ಸೂಸಲು ಅಗತ್ಯವಾದ ಶಕ್ತಿ ದೀಪ್ತಿಕೇಂದ್ರಗಳಿಗೆ ಲಭಿಸುತ್ತದೆ. ಪೂರೈಸಬೇಕಾದ ಉಷ್ಣ ಮತ್ತು ದೀಪ್ತಿಯ ತೀವ್ರತೆಯನ್ನಾಧರಿಸಿ ಘನದ ಕಾಲನಿರ್ಣಯಿಸಲಾಗುತ್ತದೆ.
ಹೊರಗಿನ ಕೊಂಡಿಗಳು
ವರ್ಗ:ಭೌತಶಾಸ್ತ್ರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹೊಂದಿಸಿ ಬರೆಯಿರಿ
ಹೊಂದಿಸಿ ಬರೆಯಿರಿ ಕನ್ನಡದ ಒಂದು ಸಿನಿಮಾವಾಗಿದ್ದು, 2023ರಲ್ಲಿ ತೆರೆಕಂಡಿತು. ರಾಮೇನಹಳ್ಳಿ ಜಗನ್ನಾಥ ಬರೆದು ನಿರ್ದೇಶಿಸಿರುವ ಚೊಚ್ಚಲ ಚಲನಚಿತ್ರ ಇದಾಗಿದ್ದು, ಸಂಡೇ ಸಿನಿಮಾಸ್ ಇದನ್ನು ನಿರ್ಮಿಸಿದೆ. ಈ ಸಿನಿಮಾದಲ್ಲಿ ನವೀನ್ ಶಂಕರ್, ಪ್ರವೀಣ್ ತೇಜ್, ಶ್ರೀ ಮಹಾದೇವ್, ಐಶಾನಿ ಶೆಟ್ಟಿ, ಭಾವನಾ ರಾವ್, ಅನಿರುದ್ಧ್ ಆಚಾರ್ಯ, ಅರ್ಚನಾ ಜೋಯಿಸ್ ಇನ್ನಿತರರು ಅಭಿಯಿಸಿದ್ದಾರೆ. ಈ ಸಿನಿಮಾಗೆ ಜೋ ಕೋಸ್ಟಾ ಸಂಗೀತ ಸಂಯೋಜನೆ ಮಾಡಿದ್ದು, ಶಾಂತಿ ಸಾಗರ್ ಛಾಯಾಗ್ರಾಹಕರಾಗಿದ್ದಾರೆ. ರಾಮೇನಹಳ್ಳಿ ಜಗನ್ನಾಥ ಅವರು ಪ್ರಶಾಂತ್ ರಾಜಪ್ಪ ಮತ್ತು ಮಾಸ್ತಿ ಅವರೊಂದಿಗೆ ಸಂಭಾಷಣೆ ಬರೆದಿದ್ದಾರೆ. ಈ ಸಿನಿಮಾವು ಫೆಬ್ರವರಿ 10, 2023 ರಂದು ಬಿಡುಗಡೆಯಾಯಿತು. . ಏಪ್ರಿಲ್ 1, 2023 ರಂದು ಅಮೆಜಾನ್ ಪ್ರೈಮ್ ಒಟಿಟಿ ವೇದಿಕೆಯಲ್ಲಿ ತೆರೆಕಂಡಿತು.
ಅಳಿಯ ರಾಮರಾಯ
ರಾಮರಾಯ (ಮರಣ 23 ಜನವರಿ 1565 CE), "ಅಳಿಯ" ಎಂದು ಕರೆಯಲ್ಪಡುವ ವಿಜಯನಗರ ಸಾಮ್ರಾಜ್ಯದ ಒಬ್ಬ ರಾಜನೀತಿಜ್ಞ, ಚಕ್ರವರ್ತಿ ಕೃಷ್ಣ ದೇವರಾಯನ ಅಳಿಯ ಮತ್ತು ಅರವೀಡು ರಾಜವಂಶದ ಮೂಲಪುರುಷ, ವಿಜಯನಗರ ಸಾಮ್ರಾಜ್ಯದ, ಸಾಮ್ರಾಜ್ಯದ ನಾಲ್ಕನೇ ಮತ್ತು ಕೊನೆಯ ರಾಜವಂಶ.
ರಾಜಪ್ರತಿನಿಧಿಯಾಗಿ, ಅವನು 1542 ರಿಂದ 1565 ರವರೆಗೆ ಸಾಮ್ರಾಜ್ಯದ ವಾಸ್ತವಿಕ ಆಡಳಿತಗಾರನಾಗಿದ್ದನು, ಆದಾಗ್ಯೂ ಈ ಅವಧಿಯಲ್ಲಿಸದಾಶಿವ ರಾಯ ಕಾನೂನುಬದ್ಧವಾಗಿ ಚಕ್ರವರ್ತಿಯಾಗಿದ್ದರೂ,ಈತ ಕೇವಲ ನಾಮಾಕಾವಸ್ಥೆ  ಆಡಳಿತಗಾರನಾಗಿದ್ದನು,
ರಾಮರಾಯನನ್ನು ತಾಳಿಕೋಟೆ ಕದನದಲ್ಲಿ ಕೊಲ್ಲಲಾಯಿತು, ನಂತರ ವಿಜಯನಗರ ಸಾಮ್ರಾಜ್ಯವು ಹಲವಾರು ಅರೆ-ಸ್ವತಂತ್ರ ಸಂಸ್ಥಾನಗಳಾಗಿ ವಿಭಜಿಸಲ್ಪಟ್ಟಿತು ಮತ್ತು ಸಾಮ್ರಾಜ್ಯಕ್ಕೆ ಕೇವಲ ನಾಮಮಾತ್ರ ನಿಷ್ಠೆಯನ್ನು ಪಾವತಿಸಿತು.
ಆರಂಭಿಕ ಜೀವನ ಮತ್ತು ವೃತ್ತಿಜೀವನ
ರಾಮರಾಯನು ತೆಲುಗು ಕಾಪು ಕುಟುಂಬದಲ್ಲಿ ಜನಿಸಿದನು. ಅವನ ತಾಯಿ ನಂದ್ಯಾಳದ ಸೇನಾ ಮುಖ್ಯಸ್ಥನ ಮಗಳಾದ ಅಬ್ಬಲಾದೇವಿ.ರಾಮರಾಯನ ಅರವೀಡು ಮನೆತನದವರು ದಕ್ಷಿಣ ಆಂಧ್ರದ ಮೂಲದವರು.
"ಅಳಿಯ" ರಾಮರಾಯ ಮತ್ತು ಅವನ ಕಿರಿಯ ಸಹೋದರ ತಿರುಮಲ ದೇವರಾಯರು ವಿಜಯನಗರದ ಮಹಾನ್ ಚಕ್ರವರ್ತಿ ಕೃಷ್ಣದೇವರಾಯನ ಅಳಿಯರಾಗಿದ್ದರು."ಅಳಿಯ" ಎಂದರೆ ಕನ್ನಡ ಭಾಷೆಯಲ್ಲಿ "ಸೋದರ ಅಳಿಯ" ಎಂಬರ್ಥ.ಜೊತೆಗೆ ಮತ್ತೊಬ್ಬ ಸಹೋದರ ವೆಂಕಟಾದ್ರಿಯೊಂದಿಗೆ ಅರವೀಡು ಸಹೋದರರು ಕೃಷ್ಣದೇವರಾಯನ ಆಳ್ವಿಕೆಯಲ್ಲಿ ಪ್ರವರ್ಧಮಾನಕ್ಕೆ ಏರಿದರು. ರಾಮರಾಯನು ಯಶಸ್ವಿ ಸೇನಾ ಸೇನಾಪತಿ, ಸಮರ್ಥ ಆಡಳಿತಗಾರ ಮತ್ತು ಚಾತುರ್ಯದ ರಾಜತಾಂತ್ರಿಕರಾಗಿದ್ದನು. ಅವನು ಕೃಷ್ಣದೇವರಾಯನ ಆಳ್ವಿಕೆಯಲ್ಲಿ ಅನೇಕ ದಂಡಯಾತ್ರೆಗಳನ್ನು ನಡೆಸಿ ವಿಜಯಿಯಾದನು.ಅವನ ಪ್ರಸಿದ್ಧ ಮಾವನ ನಿಧನದ ನಂತರ, ಕುಟುಂಬದ ಸದಸ್ಯನಾಗಿ, ರಾಮರಾಯನು ರಾಜ್ಯದ ವ್ಯವಹಾರಗಳ ಮೇಲೆ ಹೆಚ್ಚಿನ ಪ್ರಭಾವ ಬೀರಲು ಪ್ರಾರಂಭಿಸಿದನು. ನಿಜವಾಗಿ ಹೇಳಬೇಕೆಂದ್ರೆ, ಪೆಮ್ಮಸಾನಿ ನಾಯಕ ಮನೆತನದ ಪೆಮ್ಮಸಾನಿ ಎರ್ರಾ ತಿಮ್ಮನಾಯುಡು ಅವರ ಸಹಾಯದಿಂದ ನಡೆದ ಅಂತರ್ಯುದ್ಧದ ನಂತರ ರಾಮರಾಯರು ಅಧಿಕಾರಕ್ಕೆ ಏರಿದರು. ಕೃಷ್ಣದೇವರಾಯನ ನಂತರ 1529 ರಲ್ಲಿ ಅವನ ಕಿರಿಯ ಸಹೋದರ ಅಚ್ಯುತ ದೇವ ರಾಯನು ಅಧಿಕಾರಕ್ಕೆ ಬಂದನು, 1542 ರಲ್ಲಿ ಅವನ ಮರಣದ ನಂತರ, ಸಿಂಹಾಸನವು ಅವನ ಸೋದರಳಿಯ ಸದಾಶಿವ ರಾಯನ ಮೇಲೆ ಹಂಚಿಕೆಯಾಯಿತು, ಆಗ ಆತ ಅಪ್ರಾಪ್ತನಾಗಿದ್ದನು. ಅಪ್ರಾಪ್ತನಾದ ಸದಾಶಿವರಾಯರ ಅವಧಿಯಲ್ಲಿ ರಾಮರಾಯನನ್ನು ರಾಜಪ್ರತಿನಿಧಿಯಾಗಿ ನೇಮಿಸಿಕೊಂಡರು. ಸದಾಶಿವರಾಯರು ಆಳುವ ವಯಸ್ಸಿಗೆ ಬಂದ ನಂತರ ರಾಮರಾಯನು ಅವನನ್ನು ಕೈದಿಯಾಗಿಟ್ಟನು.
ಈ ಸಮಯದಲ್ಲಿ, ಅವನು ಸದಾಶಿವ ರಾಯನನ್ನು ನಾಮಾಕಾವಾವಸ್ಥೆಗೊಳಿಸಿ,ತಾನು ವಾಸ್ತವ ಆಡಳಿತಗಾರರಾದನು. ರಾಮರಾಯನು ಸಾಮ್ರಾಜ್ಯದ ಅನೇಕ ನಿಷ್ಠಾವಂತ ಸೇವಕರನ್ನು ತೆಗೆದುಹಾಕಿದನು ಮತ್ತು ಅವರ ಸ್ಥಾನದಲ್ಲಿ ತನಗೆ ನಿಷ್ಠರಾಗಿದ್ದ ಅಧಿಕಾರಿಗಳನ್ನು ನೇಮಿಸಿದನು. ಅವನು ಇಬ್ಬರು ಮುಸ್ಲಿಂ ಕಮಾಂಡರ್‌ಗಳನ್ನು ನೇಮಿಸಿದನು, ಈ ಹಿಂದೆ ಸುಲ್ತಾನ್ ಆದಿಲ್ ಷಾ ಅವರ ಸೇವೆಯಲ್ಲಿದ್ದ ಗಿಲಾನಿ ಸಹೋದರರನ್ನು ಅವರ ಸೈನ್ಯದಲ್ಲಿ ಕಮಾಂಡರ್‌ಗಳಾಗಿ ನೇಮಿಸಿದನು.ಈ ಒಂದು ತಪ್ಪು ನಿರ್ಧಾರದಿಂದ ತಾಳಿಕೋಟಾದ ಅಂತಿಮ ಕದನದಲ್ಲಿ ಸಾಮ್ರಾಜ್ಯವನ್ನು ಕಳೆದುಕೊಳ್ಳಬೇಕಾದ ದುಸ್ಥಿತಿ ಬಂತು. ರಾಮರಾಯನಿಗೆ ತನ್ನದೇ ರಾಜರ ಸಹಕಾರದ ಕೊರತೆಯಿತ್ತು ಮತ್ತು ತನ್ನ ಆಡಳಿತವನ್ನು ನ್ಯಾಯಸಮ್ಮತಗೊಳಿಸಲು ಅವನು ಮಧ್ಯಕಾಲೀನ ಭಾರತದ ಎರಡು ಅತ್ಯಂತ ಶಕ್ತಿಶಾಲಿ ಸಾಮ್ರಾಜ್ಯಗಳಾದ ಪಶ್ಚಿಮ ಚಾಲುಕ್ಯ ಸಾಮ್ರಾಜ್ಯ ಮತ್ತು ಚೋಳ ಸಾಮ್ರಾಜ್ಯದೊಂದಿಗೆ ಸಂಪರ್ಕವನ್ನು ಹೊಂದಿದ್ದನು.
ಸುಲ್ತಾನರೊಂದಿಗಿನ ವ್ಯವಹಾರಗಳು
ಅವನ ಆಳ್ವಿಕೆಯ ಅವಧಿಯಲ್ಲಿ, ಡೆಕ್ಕನ್ ಸುಲ್ತಾನರು ನಿರಂತರವಾಗಿ ಆಂತರಿಕ ಹೋರಾಟಗಳಲ್ಲಿ ತೊಡಗಿಸಿಕೊಂಡಿದ್ದರು ಮತ್ತು ರಾಮರಾಯನನ್ನು ಮಧ್ಯವರ್ತಿಯಾಗಿ ಕಾರ್ಯನಿರ್ವಹಿಸಲು ಒಂದಕ್ಕಿಂತ ಹೆಚ್ಚು ಸಂದರ್ಭಗಳಲ್ಲಿ ವಿನಂತಿಸಿದರು. ರಾಮರಾಯರು ದಕ್ಷಿಣದ ಸುಲ್ತಾನರನ್ನು ಬಳಸಿಕೊಂಡು, ಕೃಷ್ಣಾ ನದಿಯ ಉತ್ತರಕ್ಕೆ ತನ್ನ ಸಾಮ್ರಾಜ್ಯವನ್ನು ವಿಸ್ತರಿಸಿದನು. ರಾಮರಾಯನ ಬಳಿ ಸಾಕಷ್ಟು ಹಣವಿತ್ತು, ಅದನ್ನು ಅವನು ಉದಾರವಾಗಿ ಖರ್ಚು ಮಾಡಿದನು ಮತ್ತು ಅವನು ಉದ್ದೇಶಪೂರ್ವಕವಾಗಿ ದಕ್ಷಿಣದ ಸುಲ್ತಾನರೊಂದಿಗೆ ಆಗಾಗ್ಗೆ ಕಾರ್ಯತಂತ್ರದ ಮೈತ್ರಿಗಳನ್ನು ಬಯಸಿದ್ದನು. ಅವನು ತಿರುವಾಂಕೂರು ಮತ್ತು ಚಂದ್ರಗಿರಿಯ ನಾಯಕರ ದಂಗೆಗಳನ್ನು ಸಹ ನಿಗ್ರಹಿಸಿದನು. ಕೆಲವು ವಿದ್ವಾಂಸರು 'ರಾಮರಾಯನು ಸುಲ್ತಾನರ ವ್ಯವಹಾರಗಳಲ್ಲಿ ತುಂಬಾ ಮಧ್ಯಪ್ರವೇಶಿಸುತ್ತಿದ್ದಾನೆ' ಎಂದು ಟೀಕಿಸಿದ್ದಾರೆ. ಆದರೆ ಡಾ. ಪಿ.ಬಿ. ದೇಸಾಯಿ ಅವರಂತಹ ವಿದ್ವಾಂಸರು ಅವನ ರಾಜಕೀಯ ವ್ಯವಹಾರಗಳನ್ನು ಸಮರ್ಥವಾಗಿ ಸಮರ್ಥಿಸಿಕೊಂಡಿದ್ದಾರೆ. 'ವಿಜಯನಗರ ಸಾಮ್ರಾಜ್ಯದ ಪ್ರತಿಷ್ಠೆ ಮತ್ತು ಪ್ರಾಮುಖ್ಯತೆಯನ್ನು ಹೆಚ್ಚಿಸಲು ರಾಮರಾಯನು ಏನು ಬೇಕಾದರೂ ಮಾಡಿಬಲ್ಲ ಎಂದು ಸೂಚಿಸುತ್ತದೆ' ಎಂದಿದ್ದಾರೆ. ಅಧಿಕಾರದಲ್ಲಿರುವ ಯಾವುದೇ ಒಬ್ಬ ಸುಲ್ತಾನನು ತನಗಿಂತ ಮೇಲಕ್ಕೆ ಏರುವುದಿಲ್ಲ ಎಂದು ಖಚಿತಪಡಿಸಿಕೊಳ್ಳುವುದು, ಆದ್ದರಿಂದ ವಿಜಯನಗರ ಸಾಮ್ರಾಜ್ಯಕ್ಕೆ ಕಠಿಣ ಪರಿಸ್ಥಿತಿಯನ್ನು ತಡೆಯುವುದು ಈತನ ಮೈತ್ರಿಯ ಉದ್ದೇಶವಾಗಿತ್ತು.ವಾಸ್ತವವಾಗಿ ರಾಮರಾಯನು ಸುಲ್ತಾನರ ವ್ಯವಹಾರಗಳಲ್ಲಿ ಇನ್ನೊಬ್ಬರ ಒತ್ತಾಯದ ಮೇರೆಗೆ ಮಧ್ಯಪ್ರವೇಶಿಸಿದನು.ಆರಂಭದ ವರ್ಷಗಳಲ್ಲಿ ಸುಲ್ತಾನರು ರಾಮರಾಯ ಮತ್ತು ಅಚ್ಯುತ ರಾಯರ ನಡುವೆ ಮಾತುಕತೆಯಂತೆ ವರ್ತಿಸಿದರು. ಬಿಜಾಪುರದ ವಿರುದ್ಧ ಅಹಮದ್‌ನಗರದ ನಿಜಾಮ ಮತ್ತು ಗೋಲ್ಕೊಂಡದ ಕುತುಬ್‌ಷಾ ರಾಮರಾಯನ ಸಹಾಯವನ್ನು ಕೋರಿದಾಗ, ರಾಮರಾಯನು ತನ್ನ ಹಿತೈಷಿಗಳಿಗೆ ರಾಯಚೂರು ದೋವಾಬ್ ಅನ್ನು ಭದ್ರಪಡಿಸಿದನು. ನಂತರ 1549 ರಲ್ಲಿ ಬಿಜಾಪುರದ ಆದಿಲಶಾ ಮತ್ತು ಬೀದರ್‌ನ ಬರಿದ್‌ಶಾ ಅಹಮದ್‌ನಗರದ ನಿಜಾಮಷಾ ವಿರುದ್ಧ ಯುದ್ಧ ಘೋಷಿಸಿದಾಗ, ರಾಮರಾಯ ಅಹಮದ್‌ನಗರದ ದೊರೆ ಪರವಾಗಿ ಹೋರಾಡಿ ಕಲ್ಯಾಣದ ಕೋಟೆಯನ್ನು ಭದ್ರಪಡಿಸಿದನು. 1557 ರಲ್ಲಿ ಬಿಜಾಪುರದ ಸುಲ್ತಾನನು ಅಹಮದ್‌ನಗರವನ್ನು ಆಕ್ರಮಿಸಿದಾಗ ರಾಮರಾಯನು ಬಿಜಾಪುರದ ಅಲಿ ಆದಿಲ್‌ಶಾ ಮತ್ತು ಬೀದರ್‌ನ ಬರಿದ್‌ಶಾಹನೊಂದಿಗೆ ಮೈತ್ರಿ ಮಾಡಿಕೊಂಡನು. ಮೂರು ಸಾಮ್ರಾಜ್ಯಗಳ ಸಂಯೋಜಿತ ಸೇನೆಗಳು ಅಹಮದ್‌ನಗರದ ನಿಜಾಮಶಾ ಮತ್ತು ಗೋಲ್ಕೊಂಡದ ಕುತುಬ್‌ಷಾ ನಡುವಿನ ಪಾಲುದಾರಿಕೆಯನ್ನು ಸೋಲಿಸಿದವು.
ವಿಜಯನಗರದ ಈ ದೊರೆ ತನ್ನ ಸ್ಥಾನವನ್ನು ಭದ್ರಪಡಿಸಲು ನಿರಂತರವಾಗಿ ಪಕ್ಷಾಂತರಗಳನ್ನು ಮಾಡುವುದು, ಅಂತಿಮವಾಗಿ ಸುಲ್ತಾನರನ್ನು ಮೈತ್ರಿ ಮಾಡಿಕೊಳ್ಳಲು ಪ್ರೇರೇಪಿಸಿತು. ಸುಲ್ತಾನರ ಕುಟುಂಬಗಳ ನಡುವಿನ ಅಂತರ್ವಿವಾಹವು ಮುಸ್ಲಿಂ ಆಡಳಿತಗಾರರ ನಡುವಿನ ಆಂತರಿಕ ಭಿನ್ನಾಭಿಪ್ರಾಯಗಳನ್ನು ಪರಿಹರಿಸಲು ಸಹಾಯ ಮಾಡಿತು. ತಾಳಿಕೋಟಾ ಕದನವು ಉತ್ತರ ಡೆಕ್ಕನ್‌ನಲ್ಲಿ ಮುಸ್ಲಿಂ ಅಧಿಕಾರದ ಬಲವರ್ಧನೆ ಉಂಟಾಯಿತು. ಅವರು ರಾಮರಾಯರಿಂದ ಅವಮಾನಿತರಾಗಿದ್ದಾರೆ ಮತ್ತು 'ವಿಶ್ವಾಸಿಗಳ ಸಾಮಾನ್ಯ ಲೀಗ್' ಅನ್ನು ರಚಿಸಿದರು.
ತಾಳಿಕೋಟೆ ಕದನ
thumb| ತಾಳಿಕೋಟೆಯಲ್ಲಿ ರಾಮರಾಯರ ಶಿರಚ್ಛೇದ ಅಳಿಯ ರಾಮರಾಯನು ಕಾನೂನುಬದ್ಧ ರಾಜವಂಶಕ್ಕೆ ನಿಷ್ಠನಾಗಿ ಉಳಿದನು. ಇದು ಆಡಳಿತಗಾರನಾಗಿ ನೇಮಕಗೊಂಡ ಸದಾಶಿವ ರಾಯರನ್ನು ಬಂಧಿಸಿ, ಅಂತಿಮವಾಗಿ ಯುದ್ಧದಿಂದ ನಾಶವಾಗುವವರೆಗೆ ಅವನ ಬದಲಿಗೆ ಆಳ್ವಿಕೆ ನಡೆಸಿದನು. 1565 ರ ತಾಳಿಕೋಟಾ ಯುದ್ಧದಲ್ಲಿ ಡೆಕ್ಕನ್ ಸುಲ್ತಾನರ  ಆಕ್ರಮಣಕಾರಿ ಸೈನ್ಯವಾದ ಹುಸೇನ್ ನಿಜಾಮ್ ಷಾ, ಅಲಿ ಆದಿಲ್ ಶಾ ಮತ್ತು ಇಬ್ರಾಹಿಂ ಕುತುಬ್ ಷಾ ವಿರುದ್ಧ ಅಳಿಯ ರಾಮರಾಯರು ವಿಜಯನಗರ ಸೈನ್ಯದ ಪ್ರಖ್ಯಾತ ಜನರಲ್ ಆಗಿ ಮುನ್ನಡೆಸಿದರು.
ದೊಡ್ಡ ವಿಜಯನಗರ ಸೈನ್ಯಕ್ಕೆ ಸುಲಭವಾದ ವಿಜಯವೆಂದು ತೋರುತ್ತಿದ್ದ ಈ ಯುದ್ಧವು ವಿಪತ್ತು ಆಯಿತು. ವಿಜಯನಗರ ಸೈನ್ಯದ ಇಬ್ಬರು ಮುಸ್ಲಿಂ ಕಮಾಂಡರ್‌ಗಳು (ಗಿಲಾನಿ ಸಹೋದರರು) ಯುದ್ಧದ ನಿರ್ಣಾಯಕ ಹಂತದಲ್ಲಿ ದ್ರೋಹ ಮಾಡಿ ಪಕ್ಷಗಳನ್ನು ಬದಲಾಯಿಸಿದರು ಮತ್ತು ತಮ್ಮ ನಿಷ್ಠೆಯನ್ನು ಯುನೈಟೆಡ್ ಸುಲ್ತಾನರಿಗೆ ತಿರುಗಿಸಿದರು. ಆ ಮೂಲಕ ರಾಮರಾಯನ ಆಶ್ಚರ್ಯಕರ ಸೆರೆಹಿಡಿಯುವಿಕೆ ಮತ್ತು ಸಾವಿಗೆ ಕಾರಣವಾಯಿತು, ಅದು ಎಂದಿಗೂ ಚೇತರಿಸಿಕೊಳ್ಳಲಿಲ್ಲ. ಅಹಮದ್‌ನಗರದ ಹುಸೇನ್ ನಿಜಾಮ್ ಷಾ ರಾಮರಾಯನ ಶಿರಚ್ಛೇದ ಮಾಡಿದ. ಅವನ ಕತ್ತರಿಸಿದ ತಲೆಯನ್ನು ತಾಳಿಕೋಟಾ ಯುದ್ಧದ ವಾರ್ಷಿಕೋತ್ಸವದಂದು ಅಹ್ಮದ್‌ನಗರದಲ್ಲಿ ಪ್ರದರ್ಶಿಸಲಾಯಿತು ಮತ್ತು ಅದನ್ನು ತೈಲ ಮತ್ತು ಕೆಂಪು ವರ್ಣದ್ರವ್ಯದಿಂದ ಮುಚ್ಛಿದರು.
ವಿಜಯನಗರ ನಗರವನ್ನು ಆಕ್ರಮಣಕಾರರು ಸಂಪೂರ್ಣವಾಗಿ ವಶಪಡಿಸಿಕೊಂಡರು ಮತ್ತು ಅಲ್ಲಿನ ಪ್ರಜೆಗಳನ್ನು ಕಗ್ಗೊಲೆ ಮಾಡಿದರು. ರಾಜಮನೆತನವು ಬಹುಮಟ್ಟಿಗೆ ನಾಶವಾಯಿತು. ಒಂದು ಕಾಲದಲ್ಲಿ ವೈಭವದ ನಗರ, ವಿಶಾಲ ಸಾಮ್ರಾಜ್ಯದ ಸ್ಥಾನ ಹೊಂದಿದ ವಿಜಯನಗರ ಸಾಮ್ರಾಜ್ಯ ನಿರ್ಜನವಾದ ಅವಶೇಷವಾಗಿ ದಂತಕಥೆಯಾಗಿ ಉಳಿಯಿತು. ಈಗ ಅದರೊಳಗಿನ ಪವಿತ್ರ ಒಳ ಉಪನಗರವನ್ನು ಹಂಪಿ ಎಂದು ಕರೆಯಲಾಗುತ್ತಿದೆ.
ಮುಂಡ್ಕೂರು
ಮಾರ್ಗಸೂಚಿ
ಮಂಗಳೂರು ತಾಲೂಕಿನ ಕಿನ್ನಿಗೋಳಿ ಸನಿಹ ಮೂರುಕಾವೇರಿಯಿಂದ ದಾಮಸ್ಕಟ್ಟೆ  ಸಂಕಲಕರಿಯದ ಮೂಲಕ  ಬೆಳ್ಮಣ್ಣುಗೆ ಹೋಗುವ ರಾಜ್ಯ ರಸ್ತೆಯಲ್ಲಿ ಮುಂಡ್ಕೂರು ಗ್ರಾಮವಿದೆ. ಮೂರುಕಾವೇರಿಗೆ ಮುಲ್ಕಿ, ಹಳೆಯಂಗಡಿ, ಕಿನ್ನಿಗೋಳಿ, ಮೂಡಬಿದ್ರೆ, ಕಟೀಲು ಕಡೆಗಳಿಂದ ಹೋಗಲು ರಸ್ತೆಗಳಿವೆ. ಹಾಗೆಯೇ, ಬೆಳ್ಮಣ್ಣುಗೆ ಪಡುಬಿದ್ರಿ (ಪಡ್ಡೆದ್ರ), ಶಿರ್ವಾ, ನಿಟ್ಟೆ, ಕಾರ್ಕಳ ಕಡೆಗಳಿಂದ ಬರಲು ರಸ್ತೆಗಳಿವೆ.
ಭೌಗೋಳಿಕ ನಿರ್ದೆಶಾಂಕಗಳು
ಮುಂಡ್ಕೂರು ಗ್ರಾಮದ (ಶ್ರೀ ದುರ್ಗಾಪರಮೇಶ್ವರಿ ದೇವಸ್ಥಾನ ಪರಿಸರದ) ಭೌಗೋಳಿಕ ನಿರ್ದೇಶಾಂಕಗಳು ಡಿಗ್ರಿ-ಮಿನಿಟ್-ಸೆಕೆಂಡುಗಳಲ್ಲಿ ಹೀಗಿವೆ:
ಸುಕ್ರೋಸ್
ಸುಕ್ರೋಸ್‌‌ ಎಂಬುದು ಕಾರ್ಬನಿಕ ಸಂಯುಕ್ತವಾಗಿದ್ದು, ಪುಡಿ ಸಕ್ಕರೆ  ಎಂಬ ಹೆಸರಿನಿಂದ ಇದು ಸಾಮಾನ್ಯವಾಗಿ ಚಿರಪರಿಚಿತವಾಗಿದೆ ಮತ್ತು ಕೆಲವೊಮ್ಮೆ ಇದನ್ನು ಸ್ಯಾಕರೋಸ್‌‌  ಎಂದೂ ಕರೆಯಲಾಗುತ್ತದೆ. ಈ ಬಿಳಿಯದಾದ, ವಾಸನೆಯಿಲ್ಲದ, ಸ್ಫಟಿಕೀಯ ಪುಡಿಯು ಒಂದು ಹಿತಕರವಾದ, ಸಿಹಿರುಚಿಯನ್ನು ಹೊಂದಿದೆ. ಮಾನವ ಪೋಷಣೆಯಲ್ಲಿ ತಾನು ವಹಿಸುವ ಪಾತ್ರಕ್ಕೆ ಸಂಬಂಧಿಸಿದಂತೆ ಇದು ಹೆಚ್ಚು ಚಿರಪರಿಚಿತವಾಗಿದೆ. ಇದರ ಕಣವು ಒಂದು ಡೈಸ್ಯಾಕರೈಡ್‌‌ ಆಗಿದ್ದು, ಗ್ಲೂಕೋಸ್‌‌‌ ಮತ್ತು ಫ್ರಕ್ಟೋಸ್‌‌‌‌ನಿಂದ ಇದು ಜನ್ಯವಾಗಿದೆ ಹಾಗೂ C12H22O11 ಎಂಬ ಅಣುಸೂತ್ರವನ್ನು ಇದು ಹೊಂದಿದೆ. ವಾರ್ಷಿಕವಾಗಿ ಸುಮಾರು 150,000,000 ಟನ್ನುಗಳಷ್ಟು ಪ್ರಮಾಣದಲ್ಲಿ ಇದು ಉತ್ಪಾದಿಸಲ್ಪಡುತ್ತದೆ.
ಭೌತಿಕ ಮತ್ತು ರಾಸಾಯನಿಕ ಗುಣಲಕ್ಷಣಗಳು
ಸುಕ್ರೋಸ್‌‌ ಒಂದು ಸಂಕೀರ್ಣಗೊಳಿಸಲ್ಪಟ್ಟ ಕಣವಾಗಿದ್ದು, ಅನೇಕ ತ್ರಿಮಿತೀಯ ಕೇಂದ್ರಗಳನ್ನು ಮತ್ತು ಕ್ರಿಯಾಪಟುಗಳಾಗಿರುವ ಅಥವಾ ಕ್ರಿಯಾಪಟುಗಳಾಗಬಲ್ಲ ಅನೇಕ ತಾಣಗಳನ್ನು ಇದು ಹೊಂದಿದೆ. ಈ ಸಂಕೀರ್ಣತೆಯ ಹೊರತಾಗಿಯೂ, ಸದರಿ ಕಣವು ಒಂದು ಏಕಸಮಾಂಗಿಯಾಗಿ (ಐಸಮರ್‌‌ ಆಗಿ) ತನ್ನ ಅಸ್ತಿತ್ವವನ್ನು ಹೊರಹೊಮ್ಮಿಸುತ್ತದೆ.
ರಾಚನಿಕ β- D -ಫ್ರಕ್ಟೋಫ್ಯುರಾನೊಸಿಲ್‌-(2→1)-α- D -ಗ್ಲೂಕೋಪೈರನೋಸೈಡ್‌‌
ಸುಕ್ರೋಸ್‌‌ನಲ್ಲಿ, ಅಂಗಭಾಗಗಳಾದ ಗ್ಲೂಕೋಸ್‌‌‌ ಮತ್ತು ಫ್ರಕ್ಟೋಸ್‌‌ ಇವುಗಳು, ಗ್ಲೂಕೋಸಿಲ್‌ ಉಪಘಟಕದ ಮೇಲಿನ ಒಂದು C1 ಹಾಗೂ ಫ್ರಕ್ಟೋಸಿಲ್‌‌ ಘಟಕದ ಮೇಲಿನ C2 ನಡುವಿನ ಒಂದು ಈಥರ್‌‌ ಬಂಧದ ಮೂಲಕ ಸಂಪರ್ಕಿಸಲ್ಪಟ್ಟಿವೆ. ಈ ಬಂಧವನ್ನು ಒಂದು ಗ್ಲೈಕೊಸೈಡ್‌ ಸ್ವರೂಪದ ಕೂಡಿಕೆ ಎಂದು ಕರೆಯಲಾಗುತ್ತದೆ. ಎರಡು ಸಮಾಂಗೀನ "ಪೈರನೋಸ್‌‌ಗಳ" (α ಮತ್ತು β) ಸ್ವರೂಪಗಳಲ್ಲಿ ಗ್ಲೂಕೋಸ್‌‌‌ ಪ್ರಧಾನವಾಗಿ ತನ್ನ ಅಸ್ತಿತ್ವವನ್ನು ತೋರಿಸಿಕೊಳ್ಳುತ್ತದೆಯಾದರೂ, ಇವುಗಳ ಪೈಕಿಯ ಒಂದು ಸ್ವರೂಪದವು ಮಾತ್ರವೇ ಫ್ರಕ್ಟೋಸ್‌‌ ಜೊತೆಗಿನ ಕೊಂಡಿಗಳಾಗುತ್ತವೆ. ಫ್ರಕ್ಟೋಸ್‌‌ ಸ್ವತಃ ಸ್ವರೂಪಗಳ ಒಂದು ಮಿಶ್ರಣವಾಗಿಯೂ ಇದ್ದು, ಅವುಗಳ ಪೈಕಿ ಪ್ರತಿಯೊಂದೂ α ಮತ್ತು β ಸಮಾಂಗಿಗಳನ್ನು ಹೊಂದಿರುತ್ತದೆಯಾದರೂ, ಇಲ್ಲಿಯೂ ಸಹ ಕೇವಲ ಒಂದು ನಿರ್ದಿಷ್ಟ ಸಮಾಂಗಿಯು ಗ್ಲೂಕೋಸಿಲ್‌ ಘಟಕದ ಜೊತೆಗೆ ಸಂಪರ್ಕವನ್ನು ಹೊಂದುತ್ತದೆ. ಸುಕ್ರೋಸ್‌‌ ಕುರಿತಾದ ಒಂದು ಗಮನಾರ್ಹ ಅಂಶವೆಂದರೆ, ಬಹುಪಾಲು ಡೈಸ್ಯಾಕರೈಡ್‌ಗಳಿಗಿಂತ ಭಿನ್ನವಾಗಿ ಗ್ಲೂಕೋಸ್‌‌‌ ಮತ್ತು ಫ್ರಕ್ಟೋಸ್‌‌ನ ಅಪಕರ್ಷಿಸುವ ತುದಿಗಳ ನಡುವೆ ಗ್ಲೈಕೊಸೈಡ್‌ ಸ್ವರೂಪದ ಬಂಧವು ರೂಪುಗೊಳ್ಳುತ್ತದೆಯೇ ಹೊರತು, ಒಂದರ ಅಪಕರ್ಷಿಸುವ ತುದಿ ಹಾಗೂ ಮತ್ತೊಂದರ ಅಪಕರ್ಷಿಸದ ತುದಿಯ ನಡುವೆ ಅಲ್ಲ. ಈ ಕೂಡಿಕೆಯು ಇತರ ಸ್ಯಾಕರೈಡ್‌ ಘಟಕಗಳಿಗೆ ಮುಂದಿನ ಬಂಧಕತೆಯನ್ನು ಪ್ರತಿಬಂಧಿಸುತ್ತದೆ. ಇದು ಅನೋಮರ್‌ ಲಕ್ಷಣಗಳುಳ್ಳ ಯಾವುದೇ ಹೈಡ್ರಾಕ್ಸಿಲ್‌‌ ಗುಂಪುಗಳನ್ನು ಒಳಗೊಳ್ಳುವುದಿಲ್ಲವಾದ್ದರಿಂದ, ಇದನ್ನು ಒಂದು ಅಪಕರ್ಷಿಸದ ಸಕ್ಕರೆಯಾಗಿ ವರ್ಗೀಕರಿಸಲಾಗಿದೆ.
ಸ್ಫಟಿಕಶಾಸ್ತ್ರವು ಆಣ್ವಿಕ ರಚನೆಯ ಕುರಿತಾದ ಅತೀವ ಕರಾರುವಾಕ್ಕಾದ ಮಾಹಿತಿಯನ್ನು ನೀಡುವ ಕೌಶಲವಾಗಿದೆ. P21 ಎಂಬ ಏಕಪ್ರವಣತೆಯ ಅವಕಾಶದ ಗುಂಪಿನಲ್ಲಿ ಸುಕ್ರೋಸ್‌‌ ಸ್ಫಟಿಕೀಭವಿಸುತ್ತದೆ; 300 Kಯಲ್ಲಿ ಈ ಗುಂಪು ಹೊಂದಿರುವ ಮೌಲ್ಯಗಳು ಈ ರೀತಿ ಇವೆ: a = 1.08631 nm, b  = 0.87044 nm, c  = 0.77624 nm, β = 102.938°.
ಧ್ರುವೀಯತಾ ಮಾಪನದಿಂದ ಸುಕ್ರೋಸ್‌‌ನ ಪರಿಶುದ್ಧತೆಯ ವಾಡಿಕೆಯ ಮಾಪನವನ್ನು ನಡೆಸಲಾಗುತ್ತದೆ; ಇದು ಸಕ್ಕರೆಯ ಒಂದು ದ್ರಾವಣದಿಂದ ಆಗುವ ತಲೀಯ-ಧ್ರುವೀಕರಿಸಲ್ಪಟ್ಟ ಬೆಳಕಿನ ಆವರ್ತದ ಅಳೆಯುವಿಕೆಯಾಗಿದೆ. ಹಳದಿ "ಸೋಡಿಯಂ-D" ಬೆಳಕನ್ನು (589 nm) ಬಳಸಿಕೊಂಡು 20 °Cಯಲ್ಲಿ ಆಗುವ ವಿಶಿಷ್ಟ ಆವರ್ತವು +66.47°ಯಷ್ಟಿರುತ್ತದೆ. ಈ ಮಾಪನ ಲಕ್ಷಣವನ್ನು ಬಳಸಿಕೊಂಡು ಸಕ್ಕರೆಯ ವ್ಯಾಪಾರೀ ಮಾದರಿಗಳನ್ನು ವಿಶ್ಲೇಷಣೆ ಮಾಡಲಾಗುತ್ತದೆ.ಸುಕ್ರೋಸ್‌‌ ಗಾಳಿಯಿಂದ ಹಾನಿಗೊಳಗಾಗುವುದಿಲ್ಲ.
ಉಷ್ಣದ ಮತ್ತು ಉತ್ಕರ್ಷಣಶೀಲ ಸರಳ ಸಂಯುಕ್ತಗಳಾಗಿ ಒಡೆಯುವಿಕೆ
186 °Cನಲ್ಲಿ ಕರಗುವ ಸುಕ್ರೋಸ್‌‌ ವಿಘಟನೆಗೆ ಒಳಗಾಗಿ ಸುಟ್ಟ ಸಕ್ಕರೆಯನ್ನು ರೂಪಿಸುತ್ತದೆ. ಇತರ ಶರ್ಕರಪಿಷ್ಟಗಳಂತೆಯೇ ಇದು ದಹನಕ್ಕೊಳಗಾಗಿ, ಇಂಗಾಲದ ಡೈಯಾಕ್ಸೈಡ್‌ ಮತ್ತು ನೀರನ್ನು ಉತ್ಪತ್ತಿಮಾಡುತ್ತದೆ. ಉದಾಹರಣೆಗೆ, ರಾಕೆಟ್‌ ಕ್ಯಾಂಡಿ ಎಂದು ಕರೆಯಲ್ಪಡುವ ಅಕುಶಲವಾದ ಕ್ಷಿಪಣಿ ಮೋಟಾರು ನೋದಕದಲ್ಲಿ ಇದು ಉತ್ಕರ್ಷಣಕಾರಿ ಪೊಟಾಷಿಯಂ ನೈಟ್ರೇಟ್‌ ಜೊತೆಯಲ್ಲಿನ ಇಂಧನವಾಗಿದೆ.
ಸುಕ್ರೋಸ್‌‌ನ್ನು ಗಂಧಕಾಮ್ಲದೊಂದಿಗೆ ನಿರ್ಜಲೀಕರಿಸಲು ಸಾಧ್ಯವಿದ್ದು, ಈ ಕ್ರಿಯೆಯು ಒಂದು ಕಪ್ಪಾದ, ಇಂಗಾಲ-ಸಮೃದ್ಧ ಘನವನ್ನು ರೂಪಿಸುತ್ತದೆ; ಈ ಪ್ರಕ್ರಿಯೆಯು ಈ ಕೆಳಕಂಡ ಆದರ್ಶೀಕರಿಸಲ್ಪಟ್ಟ ಅಥವಾ ಮಾದರಿಯಾಗಿ ರೂಪುಗೊಂಡ ಸಮೀಕರಣದಿಂದ ಸೂಚಿಸಲ್ಪಟ್ಟಿದೆ:
ಸುಕ್ರೋಸ್‌‌ನ ಸಂಶ್ಲೇಷಣೆ ಮತ್ತು ಜೈವಿಕ ಉತ್ಪತ್ತಿ
ಪೂರ್ವವರ್ತಿಗಳಾದ ಗ್ಲೂಕೋಸ್‌‌‌ 1-ಫಾಸ್ಫೇಟ್‌‌ ಮತ್ತು ಫ್ರಕ್ಟೋಸ್‌‌ 6-ಫಾಸ್ಫೇಟ್‌‌ ಮೂಲಕ ಸುಕ್ರೋಸ್‌‌ನ ಜೈವಿಕ ಉತ್ಪತ್ತಿಯು ಮುಂದುವರಿಯುತ್ತದೆ. ಸಸ್ಯಗಳಿಂದ ಸುಕ್ರೋಸ್‌‌ ರೂಪುಗೊಳ್ಳುತ್ತದೆಯೇ ಹೊರತು ಇತರ ಜೀವಿಗಳಿಂದಲ್ಲ. ಮಾನೋಸ್ಯಾಕರೈಡ್‌ ಫ್ರಕ್ಟೋಸ್‌‌ ಜೊತೆಯಲ್ಲಿ, ಅನೇಕ ಆಹಾರ ಸಸ್ಯಗಳಲ್ಲಿ ಸುಕ್ರೋಸ್‌ ಸ್ವಾಭಾವಿಕವಾಗಿ ಕಂಡುಬರುತ್ತದೆ. ಅನಾನಸ್‌‌‌‌ ಮತ್ತು ಜರದಾಳು (ಅಥವಾ ಸಕ್ಕರೆ ಬಾದಾಮಿ) ಹಣ್ಣಿನಂಥ ಅನೇಕ ಹಣ್ಣುಗಳಲ್ಲಿ ಸುಕ್ರೋಸ್‌ ಪ್ರಧಾನ ಶರ್ಕರವಾಗಿದೆ. ದ್ರಾಕ್ಷಿಗಳು ಮತ್ತು ಪೇರು ಹಣ್ಣುಗಳಂಥ ಇತರ ಹಣ್ಣುಗಳಲ್ಲಿ ಫ್ರಕ್ಟೋಸ್‌‌ ಪ್ರಧಾನ ಶರ್ಕರವಾಗಿದೆ.
ರಾಸಾಯನಿಕ ಸಂಶ್ಲೇಷಣೆ
ಸ್ವಾಭಾವಿಕ ಮೂಲಗಳಿಂದ ಸುಕ್ರೋಸ್‌ನ್ನು ಮಾರ್ಪಡಿಸಲಾಗದಂತೆ ಪ್ರತ್ಯೇಕಿಸಲಾಯಿತಾದರೂ, ಇದರ ರಾಸಾಯನಿಕ ಸಂಶ್ಲೇಷಣೆಯನ್ನು ರೇಮಂಡ್‌ ಲೆಮಿಯಕ್ಸ್‌‌ ಎಂಬಾತ 1953ರಲ್ಲಿ ಮೊದಲು ಸಾಧಿಸಿದ.
ಒಂದು ಆಹಾರವಾಗಿ
ಸಂಸ್ಕರಿಸಿದ ಸಕ್ಕರೆಯು ಮೂಲತಃ ಒಂದು ಭೋಗಸಾಮಗ್ರಿಯಾಗಿತ್ತಾದರೂ, ಸಕ್ಕರೆಯು ಅಂತಿಮವಾಗಿ ಸಾಕಷ್ಟು ಅಗ್ಗವಾಗಿ ಪರಿಣಮಿಸಿತು ಮತ್ತು ಶಿಷ್ಟ ಪಾಕಪದ್ಧತಿಯ ಮೇಲೆ ಪ್ರಭಾವ ಬೀರಬಲ್ಲಷ್ಟು ಸಾಮಾನ್ಯವಾಗಿಹೋಯಿತು. ಸಕ್ಕರೆಯ ಬಳಕೆಯು ನಿರ್ದಿಷ್ಟವಾಗಿ ಎದ್ದುಕಾಣುವಂಥ ಪಾಕಪದ್ಧತಿಗಳನ್ನು ಬ್ರಿಟನ್‌‌ ಮತ್ತು ಕೆರಿಬಿಯನ್‌ ದ್ವೀಪಗಳು ಹೊಂದಿವೆ.
ಮಿಠಾಯಿ ತಯಾರಿಕೆ ಮತ್ತು ಸಿಹಿಭಕ್ಷ್ಯಗಳಲ್ಲಿ ಸಕ್ಕರೆಯು ಒಂದು ಪ್ರಮುಖ ಘಟಕವಾಗಿದೆ. ಬಾಣಸಿಗರು ಇದನ್ನು ಸಿಹಿಗೊಳಿಸುವಿಕೆಗಾಗಿ ಬಳಸುತ್ತಾರೆ, ಮತ್ತು ಸಾಕಷ್ಟು ಸಾಂದ್ರತೆಗಳಲ್ಲಿ ಬಳಸಲ್ಪಟ್ಟಾಗ ಇದು ಒಂದು ಆಹಾರ ಸಂರಕ್ಷಕದ ಪಾತ್ರವನ್ನೂ ವಹಿಸಬಲ್ಲದು. ಬಿಸ್ಕತ್ತುಗಳು ಹಾಗೂ ಚಪ್ಪಟೆ ಬಿಸ್ಕತ್ತುಗಳು, ಕೇಕುಗಳು ಹಾಗೂ ಹೂರಣಗಡುಬುಗಳು, ಸಕ್ಕರೆ ಮಿಠಾಯಿ, ಮತ್ತು ಐಸ್‌ಕ್ರೀಮ್‌‌ ಹಾಗೂ ಶರಬತ್ತುಗಳನ್ನು ಒಳಗೊಂಡಂತೆ ಅನೇಕ ಆಹಾರಗಳ ತಯಾರಿಕೆಯಲ್ಲಿ ಸುಕ್ರೋಸ್‌‌ ಪ್ರಮುಖವಾದ ಅಂಗಭಾಗವಾಗಿದೆ. ಅನೇಕ ಸಂಸ್ಕರಿತ ಆಹಾರ ಪದಾರ್ಥಗಳು ಮತ್ತು "ಕುರುಕಲು ತಿಂಡಿ"ಗಳಲ್ಲಿ ಇದು ಒಂದು ಸಾಮಾನ್ಯ ಘಟಕಾಂಶವಾಗಿದೆ.
ಸುಕ್ರೋಸ್‌‌ನ ಚಯಾಪಚಯ
ಸಸ್ತನಿಗಳಲ್ಲಿ, ಆಮ್ಲೀಯ ಜಲವಿಚ್ಛೇದನೆಯ ನೆರವಿನಿಂದ ಅವುಗಳ ಉದರದಲ್ಲಿ ಸುಕ್ರೋಸ್‌‌ ಸರಾಗವಾಗಿ ಜೀರ್ಣವಾಗುತ್ತದೆ ಮತ್ತು ತನ್ನ ಅಂಗಭಾಗ ಶರ್ಕರಗಳಾಗಿ ಮಾರ್ಪಡುತ್ತದೆ. ಈ ಹಂತವನ್ನು ಒಂದು ಗ್ಲೈಕೊಸೈಡ್‌ ಹೈಡ್ರೊಲೇಸ್‌‌ ನಿರ್ವಹಿಸುತ್ತದೆ; ಸುಕ್ರೋಸ್‌‌ನ ಜಲವಿಚ್ಛೇದನೆಯ ವೇಗವರ್ಧನೆಗೆ ಕಾರಣವಾಗುವ ಇದು, ಸುಕ್ರೋಸ್‌ನ್ನು ಗ್ಲೂಕೋಸ್‌‌‌ ಮತ್ತು ಫ್ರಕ್ಟೋಸ್‌‌ ಎಂಬ ಮಾನೋಸ್ಯಾಕರೈಡ್‌ಗಳಾಗಿ ಪರಿವರ್ತಿಸುತ್ತದೆ. ಸಣ್ಣಕರುಳಿನಲ್ಲಿನ ರಕ್ತಪ್ರವಾಹದೊಳಗೆ ಗ್ಲೂಕೋಸ್‌‌‌ ಮತ್ತು ಫ್ರಕ್ಟೋಸ್‌‌ ಕ್ಷಿಪ್ರವಾಗಿ ಹೀರಿಕೊಳ್ಳಲ್ಪಡುತ್ತವೆ. ಸುಕ್ರೇಸ್‌‌ನಿಂದ ಅಥವಾ ಡುಯೋಡಿನಂನ್ನು ಹೊದಿಕೆಯಂತೆ ಆವರಿಸಿರುವ ಸೂಕ್ಷ್ಮಚಾಚಿಕೆಗಳ ಒಳಪೊರೆಯಲ್ಲಿ ನೆಲೆಗೊಂಡಿರುವ ಐಸೋಮಾಲ್ಟೇಸ್‌ ಗ್ಲೈಕೊಸೈಡ್‌ ಹೈಡ್ರೊಲೇಸ್‌‌‌ಗಳಿಂದ ಕೂಡಾ, ಕರುಳಿನೊಳಗೆ ಸಾಗುತ್ತಿರುವ ಅಜೀರ್ಣವಾದ ಸುಕ್ರೋಸ್‌‌ ಒಡೆಯಲ್ಪಡುತ್ತದೆ. ಈ ಉತ್ಪನ್ನಗಳೂ ಸಹ ರಕ್ತಪ್ರವಾಹದೊಳಗೆ ಕ್ಷಿಪ್ರವಾಗಿ ವರ್ಗಾಯಿಸಲ್ಪಡುತ್ತವೆ. ಬ್ಯಾಕ್ಟೀರಿಯಾ ಮತ್ತು ಕೆಲವೊಂದು ಪ್ರಾಣಿಗಳಲ್ಲಿ ಇನ್ವರ್ಟೇಸ್‌‌ ಕಿಣ್ವದಿಂದ ಸುಕ್ರೋಸ್‌‌ ಜೀರ್ಣವಾಗುತ್ತದೆ.
ಸುಕ್ರೋಸ್‌‌ ಒಂದು ಸುಲಭವಾಗಿ ಅರಗಿಸಿಕೊಳ್ಳಲ್ಪಡುವ ಬೃಹತ್‌ ಪೌಷ್ಟಿಕದ್ರವ್ಯವಾಗಿದ್ದು, ಆಹಾರ ಸೇವನೆಯ ನಂತರ ರಕ್ತದ ಗ್ಲೂಕೋಸ್‌‌‌‌‌‌ನಲ್ಲಿ ಒಂದು ಕ್ಷಿಪ್ರ ಏರಿಕೆಯನ್ನು ಪ್ರಚೋದಿಸುವ ಮೂಲಕ, ಒಂದು ತ್ವರಿತ ಶಕ್ತಿಮೂಲವಾಗಿ ಅದು ಕಾರ್ಯನಿರ್ವಹಿಸುತ್ತದೆ. ಸುಕ್ರೋಸ್‌‌ನ ಅತಿಯಾದ ಸೇವನೆಯು ಪ್ರತಿಕೂಲ ಆರೋಗ್ಯದ ಪರಿಣಾಮಗಳನ್ನು ಉಂಟುಮಾಡುತ್ತದೆ. ಇವುಗಳಲ್ಲಿ ಅತ್ಯಂತ ಸಾಮಾನ್ಯವಾಗಿರುವುದು ಹಲ್ಲುಗಳ ಸವೆತ ಅಥವಾ ದಂತ ಕ್ಷಯ; ಈ ಸಮಸ್ಯೆಯಲ್ಲಿ, ಬಾಯೊಳಗಿನ ಬ್ಯಾಕ್ಟೀರಿಯಾವು ಆಹಾರದಲ್ಲಿರುವ ಸಕ್ಕರೆಗಳನ್ನು (ಸುಕ್ರೋಸ್‌‌ ಸೇರಿದಂತೆ) ಆಮ್ಲಗಳಾಗಿ ಪರಿವರ್ತಿಸಿ, ಈ ಆಮ್ಲಗಳು ಹಲ್ಲಿನ ವಸಡಿನ ಮೇಲೆ ದಾಳಿಮಾಡಲು ಕಾರಣವಾಗುತ್ತವೆ. ಒಂದು ಅಪ್ಪಟ ಶರ್ಕರಪಿಷ್ಟವಾಗಿರುವ ಸುಕ್ರೋಸ್‌‌, ಪ್ರತಿ ಗ್ರಾಂಗೆ 3.94 ಕಿಲೋಕ್ಯಾಲರಿಗಳಷ್ಟು (ಅಥವಾ ಪ್ರತಿ ಗ್ರಾಂಗೆ 17 ಕಿಲೋಜೌಲ್‌‌‌ಗಳಷ್ಟು) ಪ್ರಮಾಣದ ಒಂದು ಶಕ್ತಿಯ ಅಂಶವನ್ನು ಹೊಂದಿದೆ. ಉನ್ನತ ಶೇಕಡಾವಾರು ಪ್ರಮಾಣಗಳಲ್ಲಿ ಸುಕ್ರೋಸ್‌‌ನ್ನು ಒಳಗೊಂಡಿರುವ ದೊಡ್ಡ ಪ್ರಮಾಣದ ಆಹಾರವನ್ನು ಸೇವಿಸಿದಾಗ, ಸದರಿ ನಿತ್ಯಗಟ್ಟಲೆಯ ಆಹಾರದಲ್ಲಿರುವ ಪ್ರಯೋಜನಕಾರಿ ಪೌಷ್ಟಿಕ ದ್ರವ್ಯಗಳು ಪಲ್ಲಟಗೊಳಿಸಲ್ಪಡಬಹುದು; ಇದು ದೀರ್ಘಕಾಲದ ಕಾಯಿಲೆಗೆ ಸಂಬಂಧಿಸಿದ ಒಂದು ಹೆಚ್ಚಳಗೊಂಡ ಅಪಾಯಕ್ಕೆ ತನ್ನದೇ ಆದ ಕಾಣಿಕೆಯನ್ನು ನೀಡಬಲ್ಲದು. ಸ್ಥೂಲಕಾಯತೆ ಮತ್ತು ಇನ್‌‌ಸುಲಿನ್‌‌‌ ನಿರೋಧಕತೆಯ ಬೆಳವಣಿಗೆಯೊಂದಿಗೆ ಸುಕ್ರೋಸ್‌‌-ಒಳಗೊಂಡಿರುವ ಪಾನೀಯಗಳು ಸಂಬಂಧವನ್ನು ಹೊಂದಿರಬಹುದು ಎಂದು ಸೂಚಿಸಲ್ಪಟ್ಟಿದೆ. USAಯಲ್ಲಿನ ಬಹುಪಾಲು ಅಮಾದಕ ಪಾನೀಯಗಳನ್ನು ಈಗ ಸುಕ್ರೋಸ್‌‌ ಬದಲಿಗೆ ಹೆಚ್ಚು ಫ್ರಕ್ಟೋಸ್‌‌ಯುಕ್ತ ಜೋಳದ ಸಕ್ಕರೆಯ ಪಾಕವನ್ನು ಬಳಸಿಕೊಂಡು ತಯಾರಿಸಲಾಗುತ್ತಿದೆ. HFCS 55ನಲ್ಲಿ 55%ನಷ್ಟು ಫ್ರಕ್ಟೋಸ್‌‌ ಮತ್ತು 45%ನಷ್ಟು ಗ್ಲೂಕೋಸ್‌‌‌ ಇರುತ್ತದೆ.
ರಕ್ತದ ಗ್ಲೂಕೋಸ್‌‌‌ನ್ನು ಸುಕ್ರೋಸ್‌‌ ಕ್ಷಿಪ್ರವಾಗಿ ಏರಿಸುವ ಕಾರಣದಿಂದಾಗಿ, ಹೈಪೋಗ್ಲೈಸೀಮಿಯಾ ಅಥವಾ ಮಧುಮೇಹದ ಸಮಸ್ಯೆಯನ್ನು ಹೊಂದಿರುವ ವ್ಯಕ್ತಿಗಳಂಥ, ದೋಷಯುಕ್ತ ಗ್ಲೂಕೋಸ್‌‌‌ ಚಯಾಪಚಯದಿಂದ ನರಳುತ್ತಿರುವ ಜನರಿಗೆ ಸಮಸ್ಯೆಗಳುಂಟಾಗಬಹುದು. ಚಯಾಪಚಯಿ ರೋಗಚಿಹ್ನೆಗಳ ಬೆಳವಣಿಗೆಗೆ ಸುಕ್ರೋಸ್‌‌ ತನ್ನದೇ ಆದ ಕೊಡುಗೆ ನೀಡಬಲ್ಲದು. ಮೂರನೇ-ಒಂದು ಭಾಗದಷ್ಟು ಸುಕ್ರೋಸ್‌‌ನ್ನು ಒಳಗೊಂಡಿರುವ ಒಂದು ಪಥ್ಯಾಹಾರವನ್ನು ಇಲಿಗಳಿಗೆ ತಿನ್ನಿಸಿ ಅವುಗಳನ್ನು ಪ್ರಯೋಗಕ್ಕೆ ಒಳಪಡಿಸಿದಾಗ, ಸುಕ್ರೋಸ್‌‌ ಮೊದಲಿಗೆ ಟ್ರೈಗ್ಲಿಸರೈಡ್‌‌‌ಗಳ ರಕ್ತದ ಮಟ್ಟಗಳನ್ನು ಹೆಚ್ಚಿಸಿದ್ದು ಕಂಡುಬಂತು; ಇದರ ಪರಿಣಾಮವಾಗಿ ಒಳಾಂಗಗಳಲ್ಲಿ ಕೊಬ್ಬಿನಂಶ ಕಂಡುಬಂತು ಮತ್ತು ಅದು ಇನ್‌‌ಸುಲಿನ್‌‌‌ ನಿರೋಧಕತೆಯಲ್ಲಿ ಪರಿಣಮಿಸಿತು. ಮತ್ತೊಂದು ಅಧ್ಯಯನವು ಕಂಡುಕೊಂಡ ಪ್ರಕಾರ, ಸುಕ್ರೋಸ್‌‌-ಸಮೃದ್ಧವಾಗಿರುವ ಪಥ್ಯಾಹಾರಗಳನ್ನು ಇಲಿಗಳಿಗೆ ತಿನ್ನಿಸಿದಾಗ, ಉನ್ನತ ಟ್ರೈಗ್ಲಿಸರೈಡ್‌‌ಗಳು, ಹೈಪರ್‌‌ಗ್ಲೈಸೀಮಿಯಾ, ಮತ್ತು ಇನ್‌‌ಸುಲಿನ್‌‌‌ ನಿರೋಧಕತೆ ಇವುಗಳಲ್ಲಿ ಬೆಳವಣಿಗೆಯಾಗಿದ್ದು ಕಂಡುಬಂತು.
ದಂತ ಕ್ಷಯ
ದಂತ ಕ್ಷಯವು ಚರ್ಚಾಸ್ಪದವಾದ ರೀತಿಯಲ್ಲಿ, ಸಕ್ಕರೆಯ ಸೇವನೆಯೊಂದಿಗೆ ಸಂಬಂಧವನ್ನು ಹೊಂದಿರುವ ಅತ್ಯಂತ ಎದ್ದುಕಾಣುವ ಆರೋಗ್ಯದ ಅಪಾಯವಾಗಿ ಪರಿಣಮಿಸಿದೆ. ಸ್ಟ್ರೆಪ್ಟೋಕಾಕಸ್‌ ಮ್ಯುಟಾನ್ಸ್‌‌‌ ನಂಥ, ಬಾಯಿಯಲ್ಲಿ ಕಂಡುಬರುವ ಬ್ಯಾಕ್ಟೀರಿಯಾಗಳು ಹಲ್ಲಿನ ಲೋಳೆಯ ನಿಕ್ಷೇಪದಲ್ಲಿ ವಾಸಿಸುತ್ತವೆ ಮತ್ತು ಯಾವುದೇ ಸಕ್ಕರೆಗಳನ್ನು (ಕೇವಲ ಸುಕ್ರೋಸ್ ಮಾತ್ರವೇ ಅಲ್ಲದೇ‌‌, ಗ್ಲೂಕೋಸ್‌‌‌, ಲ್ಯಾಕ್ಟೋಸ್‌‌, ಫ್ರಕ್ಟೋಸ್‌‌, ಅಥವಾ ಬೇಯಿಸಿದ ಪಿಷ್ಟಗಳನ್ನೂ ಸಹ) ಲ್ಯಾಕ್ಟಿಕ್‌‌ ಆಮ್ಲವಾಗಿ ಚಯಾಪಚಯಿಸುತ್ತವೆ. ಆಮ್ಲದ ಉನ್ನತ ಸಾಂದ್ರತೆಗಳು ಹಲ್ಲಿನ ಮೇಲ್ಮೈ ಮೇಲೆ ರೂಪುಗೊಳ್ಳಬಹುದು; ಇದರಿಂದಾಗಿ ಹಲ್ಲಿನ ವಿಖನಿಜೀಕರಣವು ಉಂಟಾಗುತ್ತದೆ.
ಎಲ್ಲಾ 6-ಇಂಗಾಲದ ಸಕ್ಕರೆಗಳು ಮತ್ತು 6-ಇಂಗಾಲದ ಸಕ್ಕರೆಗಳನ್ನು ಆಧರಿಸಿರುವ ಡೈಸ್ಯಾಕರೈಡ್‌ಗಳನ್ನು, ಹಲ್ಲಿನ ಲೋಳೆಯ ನಿಕ್ಷೇಪದ ಬ್ಯಾಕ್ಟೀರಿಯಾ ಆಮ್ಲವಾಗಿ ಪರಿವರ್ತಿಸಬಲ್ಲವು; ಈ ಆಮ್ಲವು ಹಲ್ಲುಗಳನ್ನು ವಿಖನಿಜೀಕರಿಸುತ್ತದೆ. ಆದರೆ ಸ್ಟ್ರೆಪ್ಟೋಕಾಕಸ್‌ ಮ್ಯುಟಾನ್ಸ್‌‌ಗೆ ಸುಕ್ರೋಸ್‌‌ ಅನನ್ಯವಾದ ರೀತಿಯಲ್ಲಿ ಪ್ರಯೋಜನಕಾರಿಯಾಗಿ ಕಂಡುಬರಬಹುದು. ಸುಕ್ರೋಸ್‌‌, ಡೆಕ್ಸ್‌‌ಟ್ರಾನ್‌‌ ಆಗಿ ಅತ್ಯಂತ ಪರಿಣಾಮಕಾರಿಯಾಗಿ ಪರಿವರ್ತಿಸಲ್ಪಡಬಹುದಾದ ಸಕ್ಕರೆಯಾಗಿರಬಹುದು; ಈ ಡೆಕ್ಸ್‌‌ಟ್ರಾನ್‌‌ನೊಂದಿಗೆ ಬ್ಯಾಕ್ಟೀರಿಯಾ ಸ್ವತಃ ಹಲ್ಲುಗಳ ಮೇಲ್ಮೈಗೆ ಅಂಟಿಕೊಳ್ಳುತ್ತವೆ. ಈ ರೀತಿಯಾಗಿ, ಹೆಚ್ಚು ಬಲವಾಗಿ ಅಂಟಿಕೊಳ್ಳುವಲ್ಲಿ ಸ್ಟ್ರೆಪ್ಟೋಕಾಕಸ್‌ ಮ್ಯುಟಾನ್ಸ್‌ ಬ್ಯಾಕ್ಟೀರಿಯಾಗಳಿಗೆ ಸುಕ್ರೋಸ್‌‌ ನೆರವಾಗಬಹುದು ಮತ್ತು ತೆಗೆಯುವಿಕೆಗೆ ಸಂಬಂಧಿಸಿದ ಪ್ರಯತ್ನಗಳನ್ನು ಇದು ಪ್ರತಿರೋಧಿಸಬಹುದು. ಬ್ಯಾಕ್ಟೀರಿಯಾಗೆ ಸಂಬಂಧಿಸಿದ ಒಂದು ಮೀಸಲು ಆಹಾರ ಪೂರೈಕೆಯಾಗಿಯೂ ಸಹ ಡೆಕ್ಸ್‌‌ಟ್ರಾನ್‌ ಸ್ವತಃ ಪಾತ್ರ ವಹಿಸುತ್ತದೆ. ಅತ್ಯಂತ ಅಪೇಕ್ಷಣೀಯ ಸಿಹಿಕಾರಕ ವಸ್ತುವಾಗಿ ಸುಕ್ರೋಸ್‌ನ ಹೆಚ್ಚೂಕಮ್ಮಿ ಸಾರ್ವತ್ರಿಕವಾಗಿರುವ ಬಳಕೆಯನ್ನು ಪರಿಗಣಿಸಿದಾಗ, ದಂತ ಕ್ಷಯದ ರೂಪುಗೊಳ್ಳುವಿಕೆಯಲ್ಲಿನ ಸುಕ್ರೋಸ್‌ನ ಇಂಥದೊಂದು ವಿಶೇಷ ಪಾತ್ರವು ಹೆಚ್ಚು ಗಮನಾರ್ಹವಾಗಿ ಕಂಡುಬರುತ್ತದೆ.
ಗ್ಲೈಸೆಮಿಕ್‌‌ ಸೂಚಿ
ಮಧ್ಯಸ್ಥವಾಗಿ ಉನ್ನತವಾಗಿರುವ ಒಂದು ಗ್ಲೈಸೆಮಿಕ್‌‌ ಸೂಚಿಯನ್ನು (62ರಷ್ಟಿರುವ ಜೇನುತುಪ್ಪದ ಗ್ಲೈಸೆಮಿಕ್‌‌ ಸೂಚಿಯಂತೆಯೇ ಸುಮಾರು 64ರಷ್ಟು ಮಟ್ಟದ ಸೂಚಿಯನ್ನು ಇದು ಹೊಂದಿದೆಯಾದರೂ, 105ರಷ್ಟು ಸೂಚಿಯನ್ನು ಹೊಂದಿರುವ ಮಾಲ್ಟೋಸ್‌‌‌ನಷ್ಟರ ಪ್ರಮಾಣವನ್ನು ಹೊಂದಿಲ್ಲ) ಸುಕ್ರೋಸ್‌‌ ಹೊಂದಿದ್ದು, ಇದು ಅನುಕ್ರಮವಾಗಿ ದೇಹದ ಜೀರ್ಣಾಂಗವ್ಯೂಹದೊಳಗೆ ಒಂದು ತತ್‌ಕ್ಷಣದ ಪ್ರತಿಕ್ರಿಯೆಯನ್ನು ಉಂಟುಮಾಡುತ್ತದೆ. ಇತರ ಸಕ್ಕರೆಗಳ ರೀತಿಯಲ್ಲಿ, ಸುಕ್ರೋಸ್‌‌ ಜೀರ್ಣಗೊಂಡು ಗ್ಲೂಕೋಸ್‌‌‌ (ರಕ್ತದ ಸಕ್ಕರೆ) ಆಗಿ ಪರಿವರ್ತಿತವಾಗುತ್ತದೆ ಮತ್ತು ರಕ್ತದೊಳಗೆ ಸಾಗಿಸಲ್ಪಡುತ್ತದೆ. ಇತರ ಸಕ್ಕರೆಗಳಂತೆಯೇ, ಅತಿಯಾದ ಸೇವನೆಯು ರಕ್ತದ ಸಕ್ಕರೆ ಮಟ್ಟಗಳಲ್ಲಿನ ಒಂದು ಹೆಚ್ಚಳಕ್ಕೆ ಕಾರಣವಾಗಿ, ಅದು 90 mg/dLನಷ್ಟಿರುವ ಸಾಮಾನ್ಯ ಮಟ್ಟದಿಂದ 150 mg/dLನಷ್ಟು ಮಟ್ಟವನ್ನೂ ಮೀರಿ ಹೆಚ್ಚಾಗಬಹುದು.
ಮಧುಮೇಹ
ದೇಹವು ಸಕ್ಕರೆಯ ಚಯಾಪಚಯ ಕ್ರಿಯೆಯನ್ನು ಕಳಪೆಯಾಗಿ ನಿರ್ವಹಿಸುವಂತೆ ಮಾಡುವಲ್ಲಿನ ಒಂದು ಕಾಯಿಲೆಯಾಗಿರುವ ಮಧುಮೇಹವು ಸಂಭವಿಸಲು ಈ ಕೆಳಗಿನ ಎರಡರಲ್ಲಿ ಒಂದು ಕಾರಣವಾಗಬಹುದು:
ರಕ್ತಪ್ರವಾಹದಲ್ಲಿ ಗ್ಲೂಕೋಸ್‌ ಪ್ರಮಾಣವು ಒಟ್ಟುಗೂಡುತ್ತಾ ಹೋದಾಗ, ಅದು ಎರಡು ಸಮಸ್ಯೆಗಳನ್ನು ಉಂಟುಮಾಡಬಲ್ಲದು:
ಪ್ರತಿಕೂಲ ಪರಿಣಾಮಗಳನ್ನು ತಡೆಗಟ್ಟುವ ದೃಷ್ಟಿಯಿಂದ ಸಕ್ಕರೆಯು-ಸಮೃದ್ಧವಾಗಿರುವ ಆಹಾರಗಳನ್ನು ತಪ್ಪಿಸುವಂತೆ ಮಧುಮೇಹಿಗಳಿಗೆ ಪರಿಣತರು ಸಲಹೆ ನೀಡುತ್ತಾರೆ.
ಸ್ಥೂಲಕಾಯತೆ
ನ್ಯಾಷನಲ್‌ ಹೆಲ್ತ್‌ ಅಂಡ್‌ ನ್ಯೂಟ್ರಿಷನ್‌ ಎಕ್ಸಾಮಿನೇಷನ್‌ ಸರ್ವೆ I ಅಂಡ್‌ ಕಂಟಿನ್ಯುಯಸ್‌ ಎಂಬ ಸಮೀಕ್ಷೆಯು ಸೂಚಿಸುವ ಪ್ರಕಾರ, ಅಮೆರಿಕಾ ಸಂಯುಕ್ತ ಸಂಸ್ಥಾನಗಳಲ್ಲಿನ ಜನಸಂಖ್ಯೆಯು ಶರ್ಕರಪಿಷ್ಟಗಳಿಂದ ತನ್ನ ಶಕ್ತಿ ಬಳಕೆಯ ಅನುಪಾತವನ್ನು ಹೆಚ್ಚಿಸಿಕೊಂಡಿದೆ ಮತ್ತು ಸ್ಥೂಲಕಾಯತೆಯು ಹೆಚ್ಚಾಗಿರುವ ಕಾರಣದಿಂದ ಒಟ್ಟು ಕೊಬ್ಬಿನಂಶದಿಂದ ತನ್ನ ಅನುಪಾತವನ್ನು ತಗ್ಗಿಸಿದೆ. ಕೆಳಗೆ ಉಲ್ಲೇಖಿಸಿರುವ ವಿಶ್ವಸಂಸ್ಥೆಯ ವರದಿಯ ಜೊತೆಗೆ ಇದು ಸೂಚಿಸುವುದೇನೆಂದರೆ, ಕೊಬ್ಬಿನಂಶ ಸೇವನೆಗಿಂತ ಹೆಚ್ಚಾಗಿ ಸಕ್ಕರೆ ಸೇವನೆಯೊಂದಿಗೆ ಸ್ಥೂಲಕಾಯತೆಯು ಪರಸ್ಪರ ಉತ್ತಮವಾಗಿ ಸಂಬಂಧವನ್ನು ಹೊಂದಿದೆ, ಮತ್ತು ಸಕ್ಕರೆಯ ಸೇವನೆಯನ್ನು ಹೆಚ್ಚಿಸುವಾಗ ಕೊಬ್ಬಿನಂಶದ ಸೇವನೆಯನ್ನು ತಗ್ಗಿಸುವುದರಿಂದ ಸ್ಥೂಲಕಾಯತೆಯ ಮಟ್ಟವು ವಾಸ್ತವವಾಗಿ ಹೆಚ್ಚಾಗುತ್ತದೆ. ಈ ಅಧ್ಯಯನಕ್ಕೆ ಸಂಬಂಧಿಸಿದ ಸಾರಾಂಶವನ್ನು ಕೆಳಗೆ ನೀಡಿರುವ ಕೋಷ್ಟಕವು ವಿವರಿಸುತ್ತದೆ (U.S.ನ ಆರೋಗ್ಯ ಮತ್ತು ಮಾನವ ಸೇವೆಗಳ ಇಲಾಖೆ, ಕಾಯಿಲೆ ನಿಯಂತ್ರಣ ಮತ್ತು ತಡೆಗಟ್ಟುವಿಕೆಗೆ ಸಂಬಂಧಿಸಿದ ಕೇಂದ್ರಗಳು, ಆರೋಗ್ಯ ಅಂಕಿ-ಅಂಶಗಳಿಗೆ ಸಂಬಂಧಿಸಿದ ರಾಷ್ಟ್ರೀಯ ಕೇಂದ್ರ, ಹೈಯಾಟ್ಸ್‌ವಿಲ್ಲೆ, MD ಇವುಗಳಿಂದ ನಡೆಸಲ್ಪಟ್ಟ ಅಧ್ಯಯನದ ಅನುಸಾರ, USನಲ್ಲಿನ 20–74 ವರ್ಷಗಳಷ್ಟು ವಯಸ್ಸಿನವರಿಗೆ ಸಂಬಂಧಿಸಿದ ವಿಭಿನ್ನ ಆಹಾರ ಮೂಲಗಳಿಂದ ಒಳತೆಗೆದುಕೊಂಡ ಶಕ್ತಿಯ ಅನುಪಾತವನ್ನು ಆಧರಿಸಿದ್ದು):
U.S.ನ ನ್ಯಾಷನಲ್‌ ಅಕಾಡೆಮಿ ಆಫ್‌ ಸೈನ್ಸಸ್‌‌‌‌‌ನಿಂದ 2002ರಲ್ಲಿ ನಡೆಸಲ್ಪಟ್ಟ ಒಂದು ಅಧ್ಯಯನವು ಈ ರೀತಿ ತೀರ್ಮಾನಿಸಿತು: "ಹೆಚ್ಚಿಸಲ್ಪಟ್ಟ ಪ್ರಮಾಣದಲ್ಲಿರುವ ಸೇರಿಸಲಾದ ಸಕ್ಕರೆಗಳ ಸೇವನೆ ಮತ್ತು BMIನ ನಡುವಣ ಯಾವುದೇ ಸ್ಪಷ್ಟ ಮತ್ತು ಸುಸಂಗತ ಸಂಬಂಧವು ಕಂಡುಬರುವುದಿಲ್ಲ." (BMI ಅಥವಾ "ಬಾಡಿ ಮಾಸ್‌ ಇಂಡೆಕ್ಸ್‌‌" ಎಂಬುದು ದೇಹ-ತೂಕದ ಮತ್ತು ಎತ್ತರವನ್ನು ಅಳೆಯುವ ಒಂದು ಮಾಪನಸೂಚಿಯಾಗಿದೆ.)
ಸಂಧಿವಾತ
ಈ ಅಸ್ವಸ್ಥತೆಯ ಸಂಭವಿಸುವಿಕೆಯು ಯೂರಿಕ್‌ ಆಮ್ಲದ ಒಂದು ಹೆಚ್ಚುವರಿ ಉತ್ಪಾದನೆಯೊಂದಿಗೆ ಸಂಬಂಧವನ್ನು ಹೊಂದಿದೆ. ಸುಕ್ರೋಸ್‌‌ನೊಂದಿಗೆ ಸಮೃದ್ಧವಾಗಿರುವ ಒಂದು ಆಹಾರಕ್ರಮವು ಇನ್‌‌ಸುಲಿನ್‌‌‌ ಮಟ್ಟವನ್ನು ಏರಿಸುತ್ತದೆಯಾದ್ದರಿಂದ ಅದು ಸಂಧಿವಾತಕ್ಕೆ ಕಾರಣವಾಗಬಹುದು; ದೇಹದಿಂದ ಯೂರಿಕ್‌ ಆಮ್ಲವು ವಿಸರ್ಜನೆಯಾಗುವುದನ್ನು ಇನ್‌‌ಸುಲಿನ್‌‌‌ ತಡೆಗಟ್ಟುವುದರಿಂದ ಈ ಸಮಸ್ಯೆಯು ಉದ್ಭವಿಸುತ್ತದೆ. ದೇಹದಲ್ಲಿನ ಯೂರಿಕ್‌ ಆಮ್ಲದ ಸಾಂದ್ರತೆಯು ಹೆಚ್ಚಾದಂತೆ, ಸಂದು ದ್ರವದಲ್ಲಿನ ಯೂರಿಕ್‌ ಆಮ್ಲದ ಸಾಂದ್ರತೆಯೂ ಹೆಚ್ಚಾಗುತ್ತದೆ ಮತ್ತು ಒಂದು ನಿರ್ಣಾಯಕ ಸಾಂದ್ರತೆಯಿಂದ ಆಚೆಗೆ, ಯೂರಿಕ್‌ ಆಮ್ಲವು ಹರಳುಗಳಾಗಿ ಅವಕ್ಷೇಪಿಸಲು ಪ್ರಾರಂಭಿಸುತ್ತದೆ. ನೋವಿನಿಂದ ಕೂಡಿದ ಸಂದು ಕಾಯಿಲೆಯಾದ ಸಂಧಿವಾತದ ಪ್ರಕರಣಗಳ ಒಂದು ಹೆಚ್ಚಳದಲ್ಲಿ, ಫ್ರಕ್ಟೋಸ್‌‌ನ್ನು ಹೆಚ್ಚಿನ ಪ್ರಮಾಣದಲ್ಲಿ ಒಳಗೊಂಡಿರುವ ವಿಪರೀತ ಸಿಹಿಯಾದ ಪಾನೀಯಗಳು ಕಾರಣವಾಗಿರುವುದನ್ನು ಸಂಶೋಧಕರು ಸೂಚಿಸಿದ್ದಾರೆ.
ಕ್ಯಾನ್ಸರ್
ಸಕ್ಕರೆ ಮತ್ತು ಕ್ಯಾನ್ಸರ್‌‌‌ ನಡುವೆ ಇರಬಹುದಾದ ಒಂದು ಸಂಬಂಧದ ಕುರಿತು ಒಂದಷ್ಟು ಕಾಲದವರೆಗೆ ಊಹಿಸಲಾಗಿತ್ತಾದರೂ, ಅದೀಗ ಒಂದು ವಿವಾದಾಸ್ಪದ ವಿಷಯವಾಗಿ ಉಳಿದುಕೊಂಡಿದೆ. ಇತ್ತೀಚಿನ ಕೆಲವೊಂದು ಅಧ್ಯಯನಗಳು ಈ ಸಿದ್ಧಾಂತವನ್ನು ಬೆಂಬಲಿಸುತ್ತವೆಯಾದರೂ, ಕ್ಯಾನ್ಸರ್‌‌ನ್ನು ತಡೆಗಟ್ಟುವುದಕ್ಕೆ ಸಂಬಂಧಿಸಿದಂತೆ ಸಕ್ಕರೆಯ ಸೇವನೆಯನ್ನು ತಗ್ಗಿಸುವಂತೆ ಯಾವುದೇ ಪ್ರಮುಖ ವೈದ್ಯಕೀಯ ಅಥವಾ ಪೌಷ್ಟಿಕತೆಗೆ ಸಂಬಂಧಿಸಿದ ಸಂಘಟನೆಯು ಪ್ರಸಕ್ತವಾಗಿ ಶಿಫಾರಸು ಮಾಡುತ್ತಿಲ್ಲ.
ಪೌಷ್ಟಿಕತೆಗೆ ಸಂಬಂಧಿಸಿದಂತೆ ವಿಶ್ವಸಂಸ್ಥೆಯು ನೀಡಿರುವ ಸಲಹೆ
2003ರಲ್ಲಿ ವಿಶ್ವಸಂಸ್ಥೆಯ ನಾಲ್ಕು ಇಲಾಖೆಗಳು (ವಿಶ್ವ ಆರೋಗ್ಯ ಸಂಸ್ಥೆ ಮತ್ತು ಆಹಾರ ಮತ್ತು ಕೃಷಿ ಸಂಸ್ಥೆಗಳನ್ನು ಒಳಗೊಂಡಂತೆ) 30 ಮಂದಿ ಅಂತರರಾಷ್ಟ್ರೀಯ ಪರಿಣಿತರ ಒಂದು ಸಮಿತಿಯಿಂದ ಸಂಕಲಿಸಲ್ಪಟ್ಟ ವರದಿಯೊಂದನ್ನು ಸಜ್ಜುಗೊಳಿಸಿದವು. ಈ ಸಮಿತಿಯು ವ್ಯಕ್ತಪಡಿಸಿದ ಅಭಿಪ್ರಾಯದ ಪ್ರಕಾರ, ಸಕ್ಕರೆಗಳ ಒಟ್ಟಾರೆ ಪ್ರಮಾಣವು (ತಯಾರಕರು, ಬಾಣಸಿಗರು ಅಥವಾ ಬಳಕೆದಾರರಿಂದ ಸೇರಿಸಲ್ಪಟ್ಟ ಮಾನೋಸ್ಯಾಕರೈಡ್‌ಗಳು ಮತ್ತು ಡೈಸ್ಯಾಕರೈಡ್‌ಗಳು, ಮತ್ತು ಜೇನುತುಪ್ಪ, ಶರಬತ್ತುಗಳು, ಹಾಗೂ ಹಣ್ಣಿನ ರಸಗಳಲ್ಲಿ ಸ್ವಾಭಾವಿಕವಾಗಿ ನೆಲೆಗೊಂಡಿರುವ ಸಕ್ಕರೆಗಳು) ಒಂದು ಆರೋಗ್ಯಕರ ಆಹಾರಕ್ರಮದ ಮೂಲಕ ಸೇವಿಸುವ 10%ನಷ್ಟು ಪ್ರಮಾಣದ ಶಕ್ತಿಗಿಂತ ಹೆಚ್ಚಿಗೆ ಇರಬಾರದು; ಅಷ್ಟೇ ಅಲ್ಲ, ಸೇವಿಸಲ್ಪಡುವ ಶಕ್ತಿಯ ಪೈಕಿ ಶರ್ಕರಪಿಷ್ಟಗಳ ಒಟ್ಟು ಪ್ರಮಾಣವು 55% ಮತ್ತು 75%ನಷ್ಟರ ನಡುವೆ ಇರಬೇಕು.
ಬಾಹ್ಯಸ್ಥ ಸಕ್ಕರೆಯ ಕುರಿತಾದ ಚರ್ಚೆ
ಅಂತಸ್ಥ ಸಕ್ಕರೆಗೆ (ಆಹಾರದಲ್ಲಿ ಸ್ವಾಭಾವಿಕವಾಗಿ ಇರುವಂಥದು) ಹೋಲಿಸಲ್ಪಡುವ ಬಾಹ್ಯಸ್ಥ ಸಕ್ಕರೆಯ (ಆಹಾರಕ್ಕೆ ಸೇರಿಸಲ್ಪಟ್ಟ ಸಕ್ಕರೆ) ಮೌಲ್ಯದ ಕುರಿತಾಗಿ ವಾದವಿವಾದಗಳು ಮುಂದುವರಿಯುತ್ತಿವೆ. ಆಹಾರಕ್ಕೆ ಸಕ್ಕರೆಯನ್ನು ಸೇರಿಸುವುದರಿಂದ ಅದು ರುಚಿಯನ್ನು ಸಿಹಿಗೊಳಿಸುತ್ತದೆಯಾದರೂ, ಕ್ಯಾಲರಿಗಳ ಒಟ್ಟು ಪ್ರಮಾಣವನ್ನು ಅದು ಹೆಚ್ಚಿಸುತ್ತದೆ; ಇದು ಆರೋಗ್ಯ ಮತ್ತು ದೈಹಿಕ ಕ್ರಿಯೆಯ ಮೇಲೆ ಉಂಟಾಗುವ ಇತರ ಋಣಾತ್ಮಕ ಪರಿಣಾಮಗಳಿಗೆ ತನ್ನದೇ ಆದ ಕೊಡುಗೆಯನ್ನು ನೀಡುತ್ತದೆ.
USನಲ್ಲಿ, ಆಹಾರ ಉತ್ಪನ್ನಗಳಲ್ಲಿನ ಸಕ್ಕರೆಯ ಪ್ರಮಾಣವು ಹೆಚ್ಚುತ್ತಲೇ ಹೋಗುತ್ತಿರುವುದು ಸ್ಪಷ್ಟವಾಗಿ ಗೋಚರಿಸುತ್ತಿದೆ; ಖಾದ್ಯ ಪದಾರ್ಥಗಳ ಒಂದು ವ್ಯಾಪಕ ಶ್ರೇಣಿಗೆ ಸಕ್ಕರೆ ಅಥವಾ ಹೆಚ್ಚಿನ-ಫ್ರಕ್ಟೋಸ್‌‌ನ್ನು ಒಳಗೊಂಡಿರುವ ಮೆಕ್ಕೆಜೋಳದ ಪಾಕವನ್ನು ಬಹುಪಾಲು ಆಹಾರ ತಯಾರಕರು ಸೇರ್ಪಡೆ ಮಾಡುವುದು ಇದಕ್ಕೆ ಕಾರಣವೆನ್ನಬಹುದು. ಸಕ್ಕರೆ ಮಿಠಾಯಿಯ ತುಂಡುಗಳು, ಅಮಾದಕ ಪಾನೀಯಗಳು, ಆಲೂಗಡ್ಡೆಯ ಉಪ್ಪೇರಿಗಳು, ಕುರುಕಲು ತಿಂಡಿಗಳು, ಹಣ್ಣಿನ ರಸ, ಕಡಲೇಕಾಯಿ ಬೆಣ್ಣೆ, ಸೂಪ್‌‌‌‌ಗಳು, ಐಸ್‌ಕ್ರೀಮ್‌‌, ಜ್ಯಾಮ್‌‌‌ಗಳು, ಜೆಲ್ಲಿಗಳು, ಮೊಸರು, ಮತ್ತು ಅನೇಕ ಬ್ರೆಡ್ಡುಗಳಲ್ಲಿ ಸೇರಿಸಲ್ಪಟ್ಟ ಸಕ್ಕರೆಗಳು ಕಂಡುಬರಬಹುದು.